ועדת הפנים והגנת הסביבה, כנסת 20, פרוטוקול מספר 488, 2017-10-31 08:00

דוד אמסלם: בוקר טוב לכולם, אני מתכבד לפתוח את ישיבת ועדת הפנים והגנת הסביבה בנושא:

דוד אמסלם: דוח חצי שנתי תכנון מול ביצוע תקציבי בהשתתפות מפכ"ל המשטרה.

דוד אמסלם: אדוני המפכ"ל, אני מודה לך על ההשתתפות שלך בדיון הזה.

דוד אמסלם: ברשותכם אני אגיד לכם מה הקונספט שלי מכאן ולהבא.

דוד אמסלם: כל עוד אני יושב-ראש ועדת הפנים אני הנהגתי נוהג שכל משרד ויחידה בכל משרד שקשורה לוועדת הפנים, אנחנו נעשה להם מעקב תכנית חצי שנתית ושנתית של תכנון מול ביצוע תקציבי, קרי, אנחנו נעבור על סעיפי התקציב.

דוד אמסלם: ככה אנחנו נלמד לעומק את עבודת הארגון, נראה איך הפעילות שלו מתבצעת דרך הכסף, מה שנקרא - זה יותר נוח לי - אם יש פערים, מדוע ולמה, ואם אנחנו צריכים לעזור בנושאים כאלה ואחרים שנמצאים בחסר, זה הזמן להציג אותם.

דוד אמסלם: אדוני המפכ"ל, לפני שאני אתן לך את רשות הדיבור להוביל את כל הנושא, ממלא מקום משרד הפנים ביקש כמה מילים.

<אליעזר רוזנבאום: אנחנו כחלק מסדרת דיונים נמצאים כאן.

<אליעזר רוזנבאום: אנחנו נציג בסוף את התמונה הכוללת והמסכמת של המשרד על גופיו.

<אליעזר רוזנבאום: תודה רבה על כך שמתאפשר לנו.

<אליעזר רוזנבאום: המפכ"ל יתחיל, לאחר מכן - לפי הלו"ז שקבעתם - נציג את הגופים האחרים.

דוד אמסלם: בדיוק.

דוד אמסלם: אני רק אתן הבהרה.

דוד אמסלם: היום זה כל הבט"פ.

דוד אמסלם: אנחנו נתחיל עם משטרת ישראל.

דוד אמסלם: הבאים בתור זה שירות בתי הסוהר, כב"א והמשרד עצמו.

דוד אמסלם: בקשה, אדוני המפכ"ל.

<רוני אלשייך: בוקר טוב.

<רוני אלשייך: אני מציע שניגש ישר לעניין, הזמן מאוד מאוד קצר.

<רוני אלשייך: נמצאים איתנו גם נציגים של אגף התכנון שלנו, גם נציגים של השירות.

<ודים גודון: המצגת מורכבת ממספר חלקים.

<ודים גודון: בשלב ראשון נציג מקורות, נבין את תקציב המשטרה על פני שנים, אחרי זה נציג את השימושים, מה אנחנו עושים עם התקציב הזה.

<ודים גודון: אנחנו נציג את תכנית עבודה מגדלור, זאת תכנית עבודה לשנה הזאת ולשנה הבאה.

<ודים גודון: אנחנו נתעכב על השנה הזאת.

<ודים גודון: אנחנו נציג את האתגרים שלנו - וסיכום.

<ודים גודון: כמובן שבתוך השימושים אנחנו נציג את הביצועים.

<ודים גודון: ברמה של מקורות.

<ודים גודון: מקורות תקציב משטרת ישראל לשנת 2017, אנחנו מדברים שמתוך 12.3 מיליארד שקל כמיליארד שקל זה תקציב עקיף, זה תקציב שאנחנו את חלקו מקבלים ממשרדי ממשלה אחרים שמתוקצבים, את חלקו אנחנו מקבלים מגופים חיצוניים מחוץ לתקציב המדינה.

דוד אמסלם: כדוגמה?

<ודים גודון: הרשות הלאומית לבטיחות בדרכים מתקצבת חלק מניידות ליסינג.

<ודים גודון: אנחנו עכשיו מסיימים את ההתקשרות הזאת, אנחנו עוברים לתקצוב מלא.

<ודים גודון: מג"ב תחתי צה"ל - יותר מ-200 מיליון שקל אנחנו נותנים שירותים לצבא בשטחי יהודה ושומרון, שירותי שיטור.

<ודים גודון: אנחנו מקבלים על זה תקציבים.

דוד אמסלם: מה זאת אומרת?

דוד אמסלם: הצבא מזמין מכם שיטור?

דוד אמסלם: איך זה עובד?

<רוני אלשייך: הפלוגות של מג"ב איו"ש, אנחנו משלמים להן.

<רוני אלשייך: היות וצה"ל קובע כמה פלוגות הוא רוצה שיהיו לו במג"ב איו"ש, הוא בעצם משלם על זה שהפלוגות מופעלות שם, כאשר אנחנו משלמים את שכרן, את ההוצאות שלהן וכו'.

<ודים גודון: ועוד מספר דברים אחרים.

<ודים גודון: אנחנו פחות אוהבים את התקצוב הזה, כי התקצוב הזה חיצוני, הוא לא בא ישירות ממשרד האוצר.

דוד אמסלם: דרך אגב, זה פעולות קבועות באיו"ש?

<ודים גודון: כן.

דוד אמסלם: אז למה הם צריכים אותם ולא את החיילים?

<רוני אלשייך: כי אני מניח שבמקומות שבהם יש חיכוך עם אזרחים הם מעדיפים שוטר.

<רוני אלשייך: אתה לא יכול להעמיד חייל שלא מכיר את המקצוע, שאין לו סמכויות שוטר.

<רוני אלשייך: אנחנו את שיטת התקצוב הזאת אף פעם לא אוהבים, זה כל פעם לרדוף אחרי בני אדם.

דוד אמסלם: אני רוצה לבדוק מדוע ולמה.

דוד אמסלם: לפעמים יש איזו שהיא שיטה שהתפתחה בעבר, היא לא רלוונטית.

<ודים גודון: שאר התקציב הוא תקציב ישיר, הוא מתקבל ישירות ממשרד האוצר.

דוד אמסלם: שוטרים בשכר זה פה?

<ודים גודון: שוטרים בשכר זה גם תקציב עקיף.

<ודים גודון: זה חלק ממיליארד שקל.

<ודים גודון: זו גם העסקה בשכר.

דוד אמסלם: אלה המקורות העקיפים – צה"ל, שוטרים בשכר?

דוד אמסלם: מה עוד?

<ודים גודון: ומשרד התחבורה.

<ודים גודון: כל מיני יחידות של הרכבת הקלה בתל אביב, יחידות שממומנות על ידי נת"ע, על ידי משרד התחבורה, על ידי אתגר, על ידי חברות הביטוח.

<ודים גודון: גם את זה אנחנו פחות אוהבים.

<ודים גודון: אנחנו רוצים להעביר את כל המימונים האלה למימון ישיר, אבל צריך לראות איך עושים את זה בלי לפגוע ביחידות וגם לראות את העוגה הכוללת של משרד האוצר.

דוד אמסלם: האם בדרך כלל זה משהו קבוע או שזה משתנה?

דוד אמסלם: האם יכול להיות שהמשרד המתקצב יכול להגיד: רבותי, השנה אני מוריד את התקציב, תפטרו את השוטרים האלה?

<רוני אלשייך: כך הגענו להקטנה של מערך התנועה בשני שליש לאורך השנים ובלי משים לב.

<רוני אלשייך: התעקשתי עם כניסתי לתפקיד להפסיק את הדבר הזה.

<רוני אלשייך: העברנו את התקציב שהיה במשרד התחבורה אלינו.

<רוני אלשייך: לא הכל נגמר, יש לנו עוד סיפור עם - -

<ודים גודון: כמעט.

<רוני אלשייך: כמעט הכל נגמר.

<רוני אלשייך: בסוף צריכים להשית עלינו את האחריות לוויסותים ולסדרי העדיפויות.

<רוני אלשייך: ככל שזה נקבע במקום אחר, אתה פתאום פוגש שמישהו קם בבוקר כשזה כרגע לא בסדר העדיפות שלו, ופתאום נושא מסוים מטופל שלא על פי מה שהמשטרה חושבת או יש לה אחריות כלפי הציבור.

<ודים גודון: התקציב הישיר מתוקצב ישירות בבסיס התקציב.

<ודים גודון: עכשיו אני אכנס לעיקרי רכיבי ההוצאה.

<ודים גודון: פה אני אדבר אך ורק על התקציב הישיר, לא על התקציב העקיף.

<ודים גודון: אנחנו רואים 11.5 מיליארד שקל, לא 12.5 מיליארד שקל.

<ודים גודון: כמעט 80% מתקציב משטרת ישראל זה תקציב שכר וגמלאות.

<ודים גודון: זה מאוד מקשיח את התנהלות התקציב של משטרת ישראל, כי קודם כל לפי החוק אני מחויב לשלם לגמלאים ולפעילים את השכר, את מה שמגיע להם לפי חוק, רק אחר כך אני יכול לתקצב כל פעילות אחרת של המשטרה.

<ודים גודון: אם פתאום יש לי איזה שהוא גירעון בתקציב השכר, אם פתאום יש איזה שהוא הסכם הסתדרותי כזה או אחר, או אם פתאום יש חקיקה כזאת או אחרת בכנסת שטרם קיבלתי תקציבים כדי לכסות את זה, אני משלם מהקניות עד שאני אקבל את השיפוי.

דוד אמסלם: כן, אבל בדרך כלל, אני מניח, משפים אותך בעניין הזה.

דוד אמסלם: זה לא רק נוגע אליך.

דוד אמסלם: אני מניח שהסכם כזה או אחר נוגע לעוד ארגונים במדינה.

<רוני אלשייך: אם משפים אותך בשלבים מאוד מאוחרים של השנה, המשמעות היא שאתה לא יכול להוציא את התקציב בזמן ולבצע אותו.

<רוני אלשייך: בסוף אתה בתת ביצוע.

<רוני אלשייך: כדי לבצע תקציב, בוודאי בפרויקטים שלוקחים זמן שצריך להתניע אותם מספיק מוקדם, אז אם זה דו שנתי זה פחות קריטי, אם זה שנתי זו קטסטרופה.

דוד אמסלם: קודם כל, אנחנו לא נסכים לזה באופן כללי.

דוד אמסלם: אני לא מסכים לתפיסה הזאת.

דוד אמסלם: אם יש איזו שהיא השפעה על השכר ממערכת אקסוגנית שבעצם מקבלת את ההחלטה, אני מניח שאתה לא צריך את זה מהקניות.

דוד אמסלם: אם יש בעיה עם זה, אני מוכן לדון עם האוצר שזו תהיה, מה שנקרא, התחייבות מידית.

דוד אמסלם: גם אם הוא מתדלק אותך בעוד חודש-חודשיים, אתה מתנהג כאילו הכסף אצלך.

דוד אמסלם: זה לא הגיוני שבינתיים אתה לא קונה כמה ניידות בגלל שעדיין הוא לא העביר לך את הכסף.

<ודים גודון: כמו שאמרתי, הבעיה היא יותר מימונית, כלומר, הבעיה היא יותר תזרימית, פחות תקציבית.

דוד אמסלם: הבנתי.

דוד אמסלם: תרשום לך נקודה: הסוגיה הזאת היא סוגיה, נדבר אחרי זה עם האוצר.

<ודים גודון: בתקציב קניות ופיתוח אנחנו מחויבים, שזה לפי משרד האוצר, לחלק את התקציב לתקציב קניות ולתקציב פיתוח.

<ודים גודון: קניות זה יותר תחזוקות שוטפות כמו ארנונה, שכר דירה.

דוד אמסלם: דרך אגב, אלו הפרופורציות גם בצבא, השכר מול הגמלאות?

<ודים גודון: אני לא מכיר את תקציב הצבא.

<ודים גודון: לדעתי לא.

דוד אמסלם: אני רואה כאן שזה פחות או יותר שליש-שני שליש.

<רוני אלשייך: זו לא הפרופורציה של הצבא.

<רוני אלשייך: זו גם לא פרופורציה של גורמי ביטחון אחרים.

<רוני אלשייך: 3% תקציב פיתוח - -

דוד אמסלם: אני מדבר על שכר מול גמלאות.

<ירון ישראלי: זה לפי גודל ארגון.

<ירון ישראלי: אני חושב שבסופו של דבר תקציב הגמלאות שלנו קטן יותר מאשר האחוז של צה"ל בשכר מול גמלאות.

<ירון ישראלי: זה תלוי, כמובן, בגודל הארגון, כמה פרשו לגמלאות, איך הארגון מתפתח.

דוד אמסלם: אני מדבר באופן כללי.

<ירון ישראלי: הדבר המטריד הוא גודל תקציב הפיתוח.

<ירון ישראלי: זה הדבר.

דוד אמסלם: אני רואה שכמעט 9 מיליארד שקל זה שכר וגמלאות.

דוד אמסלם: אני מדבר בגרוסו מודו.

<ודים גודון: 80% זה לא טוב לכל גוף שרוצה להתנהל בצורה אחראית ומאוזנת.

דוד אמסלם: בוודאי.

דוד אמסלם: בוודאי שגם הפרופורציות האלו מול הגמלאות.

יעל כהן-פארן: זה בגלל שזו פנסיה תקציבית?

דוד אמסלם: בוודאי.

יעל כהן-פארן: זה הולך ומצטמצם כי עוברים לפנסיה צוברת.

<ודים גודון: ייקח הרבה שנים.

<ודים גודון: עדיין זה עולה.

<ודים גודון: זה עדיין בעלייה.

מיקי לוי: ב-2032 זה יתחיל לרדת.

דוד אמסלם: בגלל שהוא משלם כרגע גם פה וגם פה.

<ודים גודון: על תקציב הקניות אין לנו כל כך שליטה.

<ודים גודון: ברגע שאנחנו מתעצמים אנחנו צריכים לכלכל, לשלם ארנונה, שכר דירה.

דוד אמסלם: מה זה הפיתוח?

<ודים גודון: תקציב הפיתוח מורכב בעיקר משני חלקים: טכנולוגיות ובינוי.

<ודים גודון: אלה שני החלקים של תקציב הפיתוח.

<ודים גודון: אנחנו אחר כך נפרט את זה יותר לעומק.

<ודים גודון: זה תקציב מאוד קטן.

<ודים גודון: לפי הערכת המפכ"ל אנחנו מנסים להגדיל אותו לכ-14% כדי שהארגון יוכל להתעצם.

<ודים גודון: אנחנו טיפה עלינו במעבר ל-2018.

<ודים גודון: אנחנו מתקדמים מאוד.

<ודים גודון: אנחנו מאוד רוצים לעלות ב-2019 והלאה.

<ודים גודון: פה אנחנו מציגים התפתחות שיא ומצבה במשטרת ישראל.

<ודים גודון: אנחנו מדברים על שיא ישיר, שיא שמתוקצב על ידי משרד האוצר.

<ודים גודון: אין פה חיילי חובה, אין פה עקיף.

<ודים גודון: אם אני מקבל מימון ממשרד התחבורה או מימון מבחוץ, זה לא מופיע פה.

דוד אמסלם: מה שאתה אומר זה בסיס שיא כוח האדם של המשטרה בלי קשר כרגע לתקצוב חיצוני, שגם אותו אתה מגייס אבל יש לך את המקורות שלו שם.

<ודים גודון: כן, זה מול זה.

<ודים גודון: אני מגייס מול תקצוב.

דוד אמסלם: מה שיא כוח האדם שלכם?

<ודים גודון: שיא כוח האדם בשנת 2017 עומד בבסיס התקציב על 24,636.

דוד אמסלם: זה כולל גם את מג"ב?

<ודים גודון: כולל מג"ב ישיר, לא מג"ב עקיף.

דוד אמסלם: סיכמנו שמה שאתה ממומן לא פה.

דוד אמסלם: תגיד לי, במג"ב רוב החיילים בקבע או בסדיר?

<ודים גודון: חצי חצי.

דוד אמסלם: ובפרופורציה יותר גבוהה מאשר - -?

דוד אמסלם: איך זה מתחלק?

<ודים גודון: זה הולך ונהיה יותר לכיוון קבע, כי היכולת של גיוס חיילי קבע הולכת וקטנה.

<ודים גודון: המעבר מצבא למשטרת ישראל נהייה יותר ויותר - -

עיסאווי פריג': בעניין תקציב הפיתוח וכל התכנית שהייתה אמורה להתבצע במגזר הערבי.

עיסאווי פריג': איפה זה קיבל ביטוי?

<ודים גודון: תיכף נציג את זה.

דוד אמסלם: איך החלוקה בין מג"ב לשוטרים הרגילים מתוך ה-25,000?

<רוני אלשייך: קצת פחות מ-8,000 זה מג"ב, אבל שוב, מג"ב פועל גם בתוך מדינת ישראל.

דוד אמסלם: ברור.

דוד אמסלם: אני מדבר כרגע על מג"ב שמקבל משכורת, לא חייל.

<רוני אלשייך: מג"ב מקבל משכורת בסביבות 4,000, 3,500.

<ודים גודון: זה כולל עקיף.

<ודים גודון: הישיר, אני לא רוצה להטעות את הוועדה - -

דוד אמסלם: זה גרוסו מודו.

דוד אמסלם: זאת אומרת, בגדול אנחנו מדברים על 20,21 אלף שוטרים כחולים?

<ודים גודון: ממומנים ישיר, לא מג"ב?

דוד אמסלם: כן.

<ודים גודון: משהו כזה.

דוד אמסלם: מה זה הגרף הזה?

דוד אמסלם: אתה מראה לנו אבולוציה של מה?

<ודים גודון: הגרף למטה מציג את המצבה.

<ודים גודון: לפי חוק התקציב אנחנו לא יכולים לעבור את השיא במצבה שלנו, כלומר, אנחנו מגייסים עד שאנחנו נושקים לשיא.

<ודים גודון: בשנים האחרונות, בשנתיים האחרונות היה מבצע גיוס מאוד גדול במשטרת ישראל מבלי לפגוע באיכות השוטרים.

<ודים גודון: אפשר לראות שבשנתיים האחרונות יעדי הגיוס עלו מאוד משמעותית.

<ודים גודון: במעבר משנת 2013 ל-2014 אנחנו רואים תוספת של כ-2% לסד"כ.

<ודים גודון: בשנים האחרונות אנחנו רואים תוספות של כ-4%,6%, כאשר הצפי ל-5% בשנת 2018.

<ודים גודון: כמעט הכפלנו את קצב הגידול.

<רוני אלשייך: בשנה שעברה גייסנו 2,032 שוטרים, אחרי שמ-2002 לא - - זה קשור גם לביטחון ירושלים ומזרח ירושלים, גם למגזר הערבי, גם לשיטור רגיל, גם לשיטור עירוני, לכל הדברים שהיו הלבנים המרכזיות, אבל גם לסגירת הפערים.

<רוני אלשייך: במשך שנים משטרת ישראל לא הצליחה לגייס את התקינה שלה.

<רוני אלשייך: השנה, אני מניח, אנחנו נעמוד ביעד הגיוס, אנחנו בוודאות נעמוד ביעד הגיוס של 2,200 שוטרים.

<רוני אלשייך: צריך לומר שמ-2002 לא הצלחנו להגיע למספרים האלה.

<רוני אלשייך: ב-2002 עשו איזה שהוא מבצע שהוריד את הרף.

<רוני אלשייך: אנחנו התעקשנו לא להוריד את הרף.

דוד אמסלם: את הרף של הגיוס?

<רוני אלשייך: הרף של האיכות.

<רוני אלשייך: אנחנו לא נתפשר על האיכות כדי להגיע למספרים.

דוד אמסלם: יש בעיה בגיוס של אנשים למשטרה?

<רוני אלשייך: היום יש פחות בעיה, כי טופל השכר של השוטר המתחיל ושכר הנגדים בהסכם הנגדים ובהקבלה למה שהיה בצה"ל.

דוד אמסלם: מה השכר הממוצע של השוטר המתגייס?

<רוני אלשייך: השוטר המתגייס מתחיל מ-9,500 אחרי הפעימה השנייה?

<דני קריבו: הוא מתחיל בסדר גודל של 7,000, 7,500 כשהוא נכנס לקורס הבסיסי.

<דני קריבו: כשהוא יוצא מהקורס, כשהוא מתחיל לעבוד בשטח הוא עולה, כמו שהמפכ"ל אמר, לסדר גודל של 9,000,9,500, תלוי מה הוא עושה.

<רוני אלשייך: אם הוא בירושלים זה עוד קצת.

<רוני אלשייך: היום רוצים להגיע למשטרה.

דוד אמסלם: בוודאי, משכורת יפה.

<ודים גודון: זה שוטר ייעודי שעובד בשטח.

<רוני אלשייך: ברור.

<רוני אלשייך: זה לא שוטר שעובד בתזמורת המשטרה.

<ודים גודון: או במינהלה.

דוד אמסלם: השכר של השוטרים שעובדים במינהלה יותר נמוך?

<ודים גודון: יותר נמוך.

<ודים גודון: הם לא מקבלים רמות פעילות, הם לא מקבלים תמריצים.

דוד אמסלם: אנחנו פה מדברים על שוטרי השטח בעיקר.

דוד אמסלם: מגיע להם.

<ודים גודון: שוטר שעובד במינהלה מרוויח כמו עובד מדינה במקום אחר.

דוד אמסלם: כמו עובד מדינה רגיל?

<ודים גודון: סוג של.

דוד אמסלם: דרך אגב, מה היעד שלכם, אם אתם גוזרים צרכים מול מה שאתם צריכים?

<רוני אלשייך: אנחנו נגייס השנה כ-2,200, בשנה הבאה כ-2,200.

דוד אמסלם: כל שנה כ-2,200?

<רוני אלשייך: כרגע התקציב הוא דו שנתי, ל-2017-2018.

<רוני אלשייך: יש החלטות ממשלה שחורגות מ-2017-2018 שלא תוקצבו.

<רוני אלשייך: התקציב הוא דו-שנתי.

<רוני אלשייך: אם אכן יתוקצב על פי החלטות הממשלה, נצטרך להמשיך ולגדול בקצב הזה כדי לממש את כל מה שמתרחש במגזר הערבי.

עיסאווי פריג': כל התכנית של המאבק בפשיעה בחברה הערבית שהיעד של חלק ממנו הוא גיוס שוטרים בתחנות.

<רוני אלשייך: זה בהמשך השקף.

<רוני אלשייך: אתה תקבל תמונה מלאה.

<רוני אלשייך: כל מה שאתה בונה פרוס, לצערנו, על פני כמה שנים.

<רוני אלשייך: אנחנו לא מקבלים את כל המשאבים.

דוד אמסלם: עיסאווי, אני אעשה דיון על הנושא הזה.

דוד אמסלם: עשיתי כבר 2 דיונים, אני לא רוצה לערב את זה עם הנושא הזה.

דוד אמסלם: זה לא הנושא שלי כרגע.

<רוני אלשייך: החלטת הממשלה בנושא רמת ביטחון ירושלים והמגזר הערבי זו החלטת ממשלה שחורגת, היא פרוסה על פני 5,6 שנים.

<רוני אלשייך: תוקצבנו לשנתיים.

<רוני אלשייך: ככל שאכן נתוקצב על פי החלטות הממשלה, זה יהיה קצב הגידול.

דוד אמסלם: אדוני המפכ"ל, בהנחת עבודה שאין לנו משימות חריגות וחדשות של הממשלה, מה עקומת הגידול שאתם חושבים?

דוד אמסלם: הרי סך הכל האוכלוסייה גדלה.

דוד אמסלם: מטבע הדברים, בלי קשר לכלום, גם השירות צריך לגדול.

דוד אמסלם: מה עקומת הגידול?

יעל כהן-פארן: גם השוטרים פורשים.

דוד אמסלם: עוד מעט אני אדבר על הפרישה.

<רוני אלשייך: אנחנו חושבים שהשמירה ואפילו החיזוק של שיטור לאלף נפש - זה מה שמקובל בעולם - צריכה להישמר, אפילו קצת להתחזק.

<רוני אלשייך: יש לנו גידול באזורים רבים.

<רוני אלשייך: בבאר שבע שכונות חדשות, פארקים.

<רוני אלשייך: ברור לחלוטין שאנחנו לא רוצים להגיע למצב שקודם מתחילה הפשיעה, יש זעקות שבר, ואז מקצים שוטרים חדשים.

<רוני אלשייך: מצד שני, התכניות האסטרטגיות, למשל מגזר ערבי, בסופו של דבר הן חלק מהעניין הזה, זאת אומרת, האוכלוסייה גדלה, מקימים עוד תחנה למגזר הערבי, היא עושה - - למגזר היהודי, ואז אתה מקבל את הפיצוי בשיטור לאלף נפש.

<רוני אלשייך: יש פה משהו שכל הזמן צריך להסתכל עליו, לראות מה הלבנים המרכזיות.

<רוני אלשייך: אם אתה שואל אותי, הלבנה המוזנחת כרגע, בהנחה שנממש את כל התכנית במגזר הזה, זה המגזר החרדי שגדל בצורה מאוד מאוד משמעותית.

<רוני אלשייך: יש לנו פערי שיטור חמורים שם.

<רוני אלשייך: נצטרך לבוא ב-2019 ולהגיד, אוקי, זאת הלבנה.

<רוני אלשייך: ככל ששמים את כל הלבנים האלו צריך לראות שהשיטור לאלף נפש מקבל התייחסות רלוונטית.

<רוני אלשייך: אני מניח שברגע שנממש זה בסך הכל נותן את האיזונים הנדרשים.

<רוני אלשייך: אותה תחנה טיפלה גם וגם.

דוד אמסלם: ברור.

דוד אמסלם: אדוני המפכ"ל, הבנתי.

דוד אמסלם: אחד לאלף נפש זה המפתח, כל השאר זה עניין של תזוזות מפה לשם, לפי דגשים כאלה ואחרים.

<ודים גודון: פה אנחנו מציגים התפתחות מבחינת כלי רכב במשטרת ישראל.

<ודים גודון: התפתחות כלי הרכב היא סוג של תמונת ראי של התפתחות סדרי הכוחות במשטרת ישראל.

<ודים גודון: הטנקים של משטרת ישראל זה רכב.

<ודים גודון: גם פה אנחנו נמצאים באיזה שהוא גידול שהוא פחות או יותר זהה לכמות כוח האדם.

<רוני אלשייך: תחנות חדשות זה ניידות חדשות.

דוד אמסלם: ברור, זו התאמה.

דוד אמסלם: אני לא נכנס לזה.

דוד אמסלם: מה שחשוב זה שאתה אומר שיש את ההתאמה, זאת אומרת, אם נניח כל 10 שוטרים, לא משנה למה, צריכים רכב, זה קיים.

<ודים גודון: בכל תכנית תקציבית שאנחנו עובדים מול המשרד אנחנו מקבלים את המענה לפי מפתחות, לפי צרכים.

<ודים גודון: בילוש זה בילוש, סיור זה סיור.

דוד אמסלם: ברור.

דוד אמסלם: בוא נתקדם, חבל על הזמן.

<ודים גודון: פה אנחנו רואים התפתחות תקציב המשטרה בשנים האחרונות, כולל שנת 2018, כי כמו שאמר המפכ"ל, אנחנו יודעים מה זו שנת 2018.

<ודים גודון: אפשר לראות גידול מאוד גדול בתקציב הגמלאות במעבר מ-2012 ל-2013, שזו הייתה חקיקה בכל הקשור לניתוק הגמלאים מהפעילים והצמדתם למדד המחירים לצרכן.

<ודים גודון: אז קיבלנו איזה שהוא מענה חד-פעמי לתקציב הגמלאות כדי לתת את המענה.

<ודים גודון: תקציב הקניות כמעט ולא גדל בשנים האלו.

<ודים גודון: בשנים האחרונות חל גם גידול בתקציב הקניות בזכות אותם לבנים, מה שהמפכ"ל דיבר עליהם - שיטור רגלי, מגזר ערבי, תנועה ,מערך מאור, שיטור עירוני וכך הלאה.

<ודים גודון: פה הם מקבלים ביטוי.

<ודים גודון: פה אנחנו מתחילים להיכנס לתקציב מול ביצוע.

דוד אמסלם: אתה יכול לעשות לי זום- אין לגבי נושא של תקציב הקניות לפי סעיפים?

דוד אמסלם: יש לך אותו?

<ודים גודון: כן, זה בשקף אחרי זה.

דוד אמסלם: היינו בתקציב מול ביצוע בפועל.

<ודים גודון: בתקציב מול ביצוע אנחנו מדברים על 4 השנים האחרונות.

<ודים גודון: ב-2017 נתמקד בהמשך.

<ודים גודון: אפשר לראות שהגרף הסגול זה ביצוע בפועל של תקציב המשטרה בכל אחת ואחת מהשנים.

<ודים גודון: הגרף החום זה תקציב, מה שאנחנו מקבלים בתחילת השנה, תקציב בבסיס התקציב.

<ודים גודון: ב-2016 זה 11.5 מיליארד שקל, ב-2015 זה כמעט 11.

<ודים גודון: הגרף התכלת זה תקציב שאנחנו מקבלים על שינויו במהלך השנה - פניות תקציביות.

<ודים גודון: כל הדברים האלה זה הרבה פעמים בסיכומים שחלק מהכסף נכנס בבסיס תקציב, חלק מהתקציב מתקבל במהלך השנה.

<ודים גודון: אם יש חקיקה במהלך השנה, אנחנו מקבלים איזה שהוא מענה כזה או אחר במהלך השנה.

<ודים גודון: יש סיכומים.

<ודים גודון: אם יש הקמת יחידה חדשה תוך כדי השנה, אנחנו מקבלים.

דוד אמסלם: זו תוספת לתקציב.

<ודים גודון: גם עודפים שמועברים משנה לשנה נמצאים על שינויו.

דוד אמסלם: מה זאת אומרת?

<ודים גודון: עודפים שאני מקבל משנה קודמת.

דוד אמסלם: אתה מעביר את העודפים משנה לשנה?

<ודים גודון: משרד האוצר מעביר עודפים משנה לשנה.

דוד אמסלם: בכל סעיף?

מיקי לוי: הרשאה להתחייב.

<ודים גודון: לא, עודפים מחויבים.

דוד אמסלם: זה משהו שהוא חריג למשטרה או זה בכל משרד?

<רוני אלשייך: ככל שהעודף הוא מחויב.

<ודים גודון: כללי לכל משרד ממשלתי.

<דני קריבו: מטבע הדברים לא כל מה שתוכנן מתבצע באותה שנה.

<דני קריבו: הזמנתי רכב, הרכב רק מגיע בשנה הבאה.

דוד אמסלם: סמוך עלי שאני מבין, אבל יש הבדל בין ההתחייבות, מה שנקרא, ואז אתה מוציא אותה מכלל התקציב, לבין הפער בתקציב.

דוד אמסלם: אני חושב שמי שלא מנצל את התקציב שלו, בוודאי לא נותנים לו לגרור.

דוד אמסלם: אם ככה, למה יהיו לו מאמצים לעמוד ביעדי התקציב?

דוד אמסלם: נניח, כמו שאתה אומר, שאנחנו קנינו כלי רכב ופרסנו אותם לשנתיים או לשנה ,לא חשוב, ולא נתנו לנו, אז אתה בכל מקרה שם את זה כהתחייבות.

<רוני אלשייך: על זה מדובר.

<רוני אלשייך: בתכנית מחויבת מדובר בפרויקט שיש בהמשך אבני דרך.

<רוני אלשייך: אם יש אבן דרך שתצא ב-15 בינואר, אתה לא תשלם אותה - -

דוד אמסלם: זאת אומרת, יש התחייבויות בגין - -

<ודים גודון: עודפים מחויבים.

דוד אמסלם: אני אומר באופן בסיסי שאני מניח שאחוז מסוים מתקציבי הממשלה לא ממומש רק בגלל שהוא לא ממומש, בלי קשר לשום התחייבות כזאת או אחרת.

<עמיחי דוד: זה קיים בכל משרדי הממשלה.

דוד אמסלם: נכון, אמרתי.

דוד אמסלם: יש כ-3% כאלה לפחות.

<ודים גודון: המשטרה - אפשר לראות דוח עודפים של חשב כללי - נמצאת באחוז ביצוע מאוד גבוה לעומת משרדים.

<ודים גודון: יש משרדי ממשלה, בעיקר תשתיתיים, שיכולת הביצוע יותר נמוכה בגלל רגולטוריקה.

<ודים גודון: דרך אגב, זה שאנחנו מקבלים חלק מהתקציב על שינויו זה בסדר, כי יש החלטות להקים יחידה במהלך השנה.

<ודים גודון: יש עכשיו החלטה להקים יחידה מסוימת.

<ודים גודון: אני מתחיל להקים יחידה מתקציב כלי רכב שמגיע בפברואר.

<ודים גודון: אני לא יכול לשלם לספק עכשיו, אני מחויב לפי חוקים לשלם רק כאשר אני מקבל את הכלי.

דוד אמסלם: ברור.

דוד אמסלם: קיבלתי תשובה, בוא נדלג.

<ודים גודון: פה אנחנו מדברים על סטטוס ביצועים במהלך שנת 2017.

<ודים גודון: הנתונים האחרונים לאוקטובר 2017 הם לפי סעיפי הוצאה.

דוד אמסלם: אם בשנה הבאה אני אעשה דוח כזה, אז נצטרך להתייחס לחצי שנתי.

דוד אמסלם: אנחנו מתייחסים לאותה נקודה, ל-31.6, 1 ביולי, בגלל שאנחנו מתייחסים תקופה מול תקופה.

דוד אמסלם: אני לא חושב שאני אעשה בדצמבר את הדיון, אבל אנחנו מתייחסים לאותן חטיבות זמן.

<ודים גודון: פה אפשר לראות שתקציב השכר הוא בביצוע מאוד גבוה.

<ודים גודון: תקציב הקניות הוא בביצוע עוד יותר גבוה.

<ודים גודון: אנחנו מתייחסים פה - זה כפי שמתייחסים בדוח עודפים - לתקציב המקורי, כאשר בסוף שנה אפשר גם להשוות שהתקציב עלה מול ביצועים.

<ודים גודון: ברכישת שירותי כוח אדם אנחנו נמצאים אפילו ב-110% ביצוע.

דוד אמסלם: מה הכוונה של הסעיף הזה?

דוד אמסלם: מה אתם רוכשים?

<ודים גודון: ברכישת שירותי כוח אדם יש מספר מרכיבים.

<ודים גודון: רוב התקציב הולך לאבטחת מוסדות חינוך.

דוד אמסלם: זה עדיין נמצא במשטרה?

<רוני אלשייך: לצערנו זה עובר דרך המשטרה.

דוד אמסלם: למה?

<ודים גודון: החלטות ממשלה שהן לפי דעתי משנות ה-90.

דוד אמסלם: שאתם מעבירים את זה לרשויות?

דוד אמסלם: מה ההיגיון בעניין הזה?

<רוני אלשייך: אין הרבה היגיון.

דוד אמסלם: זו החלטה של מי?

<רוני אלשייך: אנחנו לא אוהבים להחזיק תקציב שהוא לא - - האוצר רוצה.

<דני קריבו: ב-1995 החליטה הממשלה להעביר את האחריות התקציבית לאבטחת מוסדות חינוך ממשרד החינוך למשטרת ישראל.

<דני קריבו: אנחנו שנים רבות מנסים להחזיר את הדבר הזה למשרד החינוך.

דוד אמסלם: מה תפקידכם בנושא הזה חוץ מלהעביר את הכסף?

דוד אמסלם: אתם מגייסים את האנשים?

דוד אמסלם: אתם אחראים על האנשים?

<רוני אלשייך: אנחנו עושים ביקורת מקצועית.

דוד אמסלם: ביקורת מקצועית אתם עושים בהרבה מקומות, לא רק שם.

<ודים גודון: הביקורת לא פיקודית, לא ניהולית.

מיקי לוי: הוא גוף מנחה בלבד.

דוד אמסלם: כן, אבל הוא גוף מנחה לא רק אותם.

דוד אמסלם: משטרת ישראל מנחה גם את השוטרים בכותל.

דוד אמסלם: היא לא מעבירה את הכסף שם.

<מירי פרנקל-שור: אבל אז זה משפיע על גובה תקציב המשטרה.

דוד אמסלם: בוודאי.

<דני קריבו: יתירה מזאת, כשמשרד החינוך מתכנן את מערכת החינוך, הוא לא מסתכל על האבטחה, זאת בעיה של מישהו אחר.

דוד אמסלם: אנחנו נרשום את זה לפנינו.

דוד אמסלם: גם אני אעשה בסוף דיון עם האוצר על הנקודות האלו.

דוד אמסלם: אני אזמין אתכם כדי לסגור את הפינות האלו.

<ודים גודון: אפשר לראות שבבלאי כלי רכב אנחנו נמצאים בביצוע מאוד גבוה.

דוד אמסלם: דרך אגב, מה כולל מערך הקניות?

דוד אמסלם: יש שם מיליארד שקל.

<מירי פרנקל-שור: קניות זה הצטיידות?

<ודים גודון: פה זה סעיפים מרכזיים במערך הקניות.

<ודים גודון: יש לנו גם עוגה של מערך הקניות.

<ודים גודון: הסעיף הגדול ביותר זה מאבטחים ושומרים.

דוד אמסלם: בוא נתחיל מלמעלה – הסעדה.

דוד אמסלם: מה זה הסעדה?

<ודים גודון: הסעדה זה כלכלת השוטרים - 182 מיליון שקל.

<ודים גודון: ארוחות צהריים, ארוחות בוקר בתגבורים - -

דוד אמסלם: מי מקבל ארוחת צהריים וארוחת בוקר מהמשטרה?

<רוני אלשייך: כל שוטר במשמרת שלו אוכל במשטרה.

דוד אמסלם: לא משנה איפה הוא נמצא?

<רוני אלשייך: במשמרת שלו הוא אוכל את הארוחה הרלוונטית במשטרה.

<רוני אלשייך: אם הוא מתגבר, הוא מתכלכל 24/7, כי הוא לא נמצא בבית.

סאלח סעד: הוא נמצא בתוך התחנה, לא?

<רוני אלשייך: רוב הכלכלה בתוך התחנות.

<רוני אלשייך: מי שלא מתכלכל בתחנות, יש סידורים בתחנות דלק.

<ודים גודון: בלילות, בערבים.

דוד אמסלם: זה לשוטרי השטח.

דוד אמסלם: אני שואל כרגע על הפקידים במשטרה.

דוד אמסלם: במטה הארצי יש חדר אוכל?

<ודים גודון: יש חדר אוכל.

דוד אמסלם: למה צריך להיות חדר אוכל במטה הארצי?

<ודים גודון: כי מאוד קשה למצוא בשייח ג'ראח מקומות לאכול.

דוד אמסלם: אז תאכלו במרכז העיר.

דוד אמסלם: למה בעיריית ירושלים אין, למה בכנסת אין?

<ודים גודון: אנחנו לא מכירים משרד ממשלתי שאין בו אוכל.

דוד אמסלם: דרך אגב, זה בחינם, השוטרים משלמים על זה?

<ודים גודון: השוטרים משלמים על זה.

דוד אמסלם: כמה משלמים?

<ודים גודון: כ-50 שקלים בחודש.

דוד אמסלם: האוצר פה?

דוד אמסלם: זה מוכר לכם?

דוד אמסלם: אצלכם במשרד האוצר זה גם ככה?

<עמיחי דוד: גם בצבא - -

דוד אמסלם: הצבא זה משהו אחר.

דוד אמסלם: אני לא שאלתי על לוחמי השטח.

דוד אמסלם: אני לא שואל על השוטרים בשטח שעושים את הפעולה.

דוד אמסלם: אני שאלתי מבחינת המטה.

דוד אמסלם: למה בכנסת אין דברים כאלה?

<עמיחי דוד: גם בצבא יש את אותה - -

דוד אמסלם: זאת התשובה שלך, שיש בצבא, או שזה לא מעניין, 182 מיליון שקל זה כסף קטן?

מיקי לוי: זה כולל את אנשי המינהלה.

דוד אמסלם: אני שאלתי על אנשי המינהלה בעיקר.

מיקי לוי: אני לא יודע מה החלק היחסי, אבל החלק היחסי של אנשי המינהלה הוא קטן.

מיקי לוי: יהיה מצב שהחוקרים והסיירים ייכנסו, הפקידה של - -

דוד אמסלם: זה לא קשור.

דוד אמסלם: אני מניח שהחלוקה צריכה להיות כך שעובד שבא למשמרת מ-8:00 עד 16:00 או עד 17:00 צריך להיות כמו כל עובד שמביא סנדביצ'ים מהבית.

דוד אמסלם: אם הוא עובד בשטח, אם יש לו מה שנקרא פעילות שהיא כמו צבא, רק אז צריך להביא לו.

<רוני אלשייך: אין 08:00 עד 16:00 במשטרה, כולם עובדים גלובאלי.

<רוני אלשייך: הם יישארו מתי שצריך, הם יבואו לדיונים מתי שצריך, הם יציגו מצגות מתי שצריך, הם ירדו כאנשי מינהל כשיש פריסה.

<רוני אלשייך: הלילה היינו כל עובדי המנהלה באחד המבצעים.

<רוני אלשייך: זה מסביב לשעון.

דוד אמסלם: אדוני המפכ"ל, זה קורה כמעט בכל ארגון שנותן שירות, איפה שצריך נשארים, אבל לרוב, מה שנקרא סטנדרט, יש משמרת.

דוד אמסלם: בן אדם מסודר בעל משפחה יוצא ב-07:00, אם הוא מתחיל, חוזר הביתה ב-16:00, 17:00 בשוטף.

דוד אמסלם: אם יש תקלה, הוא נשאר.

דוד אמסלם: אני העסקתי מאות עובדים שאם היו צריכים אותם, היינו משאירים אותם.

דוד אמסלם: לא חשוב, הבנתי, בואו נתקדם.

מיקי לוי: תובע או תובעת שיושבים עד 20:00, עד 22:00 בערב על תיקים - -

דוד אמסלם: דרך אגב, התובעת בפרקליטות שיושבת לידו לא מקבלת חמגשית, אבל לא חשוב.

מיקי לוי: זה עניין אחר.

דוד אמסלם: בטח עניין אחר.

דוד אמסלם: בוא נתקדם.

דוד אמסלם: תרשמי, לאה, שזה דורש עיון.

דוד אמסלם: אני אזמין את האוצר, את המשטרה ואת הממונה על השכר כדי לשים זום על הנושא הזה.

<ודים גודון: שוטרים במשטרת ישראל לא מאוגדים דרך חוק.

<ודים גודון: יש איגודים מקצועיים במשרדי ממשלה אחרים כמו משרד החוץ ועוד משרדי ממשלה אחרים, שהשתתפות העובדים הרבה יותר נמוכה מאשר השתתפות משטרת ישראל.

<ודים גודון: זה הכל בגלל הכוח של הוועדים.

<ודים גודון: צריך לראות את כלל משרדי הממשלה האחרים, לראות מה קורה.

<ודים גודון: נכון שמשרד האוצר משלמים יותר, אבל יש משרדים שמשלמים הרבה פחות.

דוד אמסלם: אל תדאג, לא נגיד שהמשטרה תשלם הכי הרבה.

<ודים גודון: אחזקת הבית זה סעיף שכולל בתוכו את כל הנושא של שכר דירה, ארנונה, דמי שימוש בנכסי - -

דוד אמסלם: המשטרה משלמת ארנונה?

<ודים גודון: משלמת ארנונה כחוק.

דוד אמסלם: דרך אגב, אתם משלמים מלא ארנונה או שאתם פטורים בחלק?

דוד אמסלם: הצבא לא משלם מלא.

<עמיחי דוד: כמו כל משרדי הממשלה.

דוד אמסלם: דרך אגב, למה משרדי הממשלה לא משלמים ארנונה מלא?

<עמיחי דוד: עד כמה שאני יודע, משלמים ארנונה מלא.

דוד אמסלם: אתם משלמים כמו משרד הביטחון?

<רוני אלשייך: לא, כמו משרד ממשלה רגיל.

<ודים גודון: ציוד משקי, ציוד משרדי, כל הדברים האלה נמצאים בסעיף הזה.

<ודים גודון: תפעול כלי רכב.

<ודים גודון: פה אנחנו מדברים על דלק.

דוד אמסלם: אתם מתדלקים בתחנות רגילות, בתחנות אזרחיות?

<ודים גודון: יש לנו הסכם מול סונול.

<ודים גודון: אנחנו עושים את זה דרך סונול.

דוד אמסלם: יש לכם גם תחנות שלכם?

<ודים גודון: כן.

דוד אמסלם: למה אתם צריכים תחנות משלכם?

<ודים גודון: יותר לצרכי חירום.

<ודים גודון: אנחנו גם מתדלקים דרכן, כי זה יותר זול.

דוד אמסלם: אם זה יותר זול, למה אתם לא פותחים את התחנות אצלכם?

<ודים גודון: לעבוד מול חברות דלק בניידות האלו במשטרת ישראל זה מן הסתם הרבה יותר קל.

<ודים גודון: יש גופים פרטיים שעושים את זה בצורה הרבה יותר יעילה ויותר זולה, אבל לצורכי חירום אנחנו גם פותחים - -

דוד אמסלם: כמה תחנות חירום יש לכם?

<ודים גודון: כמה עשרות.

<אליעזר רוזנבאום: 34, אם אני זוכר נכון.

<רוני אלשייך: עדיין אנחנו מוטרדים מאוד מהמצב בחירום, מפני שלא ברור שנקבל את השירות בסדר העדיפות הרלוונטי.

דוד אמסלם: איך אתם מגדירים מצב חירום בנושא הזה, אדוני המפכ"ל?

דוד אמסלם: מה הכוונה?

<רוני אלשייך: המשמעות היא שצריך לייצר זמינות של הדלק עבור המשטרה.

דוד אמסלם: כמו במלחמה?

<רוני אלשייך: כאשר יש מצב חירום, סביר להניח שדלק לטנקים יגיע לפני דלק לניידות.

<רוני אלשייך: האם נצטרך פחות את הניידות מאשר את הטנקים?

<רוני אלשייך: נדמה לי שכשהעורף הופך לחזית המצב קצת משתנה.

<רוני אלשייך: אנחנו לא לגמרי מסודרים בעניין הזה.

<רוני אלשייך: אנחנו עובדים על כל סיפורי החירום, מה משטרת ישראל צריכה, לעשות את התיקונים הנדרשים בסיוע המשרד.

דוד אמסלם: אני רוצה להציע לכם הצעה.

דוד אמסלם: אני לא נכנס למערך החירום, כי בסופו של דבר אתם מכירים את היעדים המבצעיים שלכם, מה אתם צריכים, כמה ליטרים את צריכים, מה צורת האחסון.

דוד אמסלם: אני חושב שלהחזיק תחנת דלק כתחנה תפעולית רגילה זה דבר לא כלכלי ולא הגיוני בכלל, עזוב חירום.

דוד אמסלם: תשקלו לעשות עבודת מטה אצלכם כדי להעלים אותם גם על ציר הזמן.

דוד אמסלם: זה לא שמחר נפטר את האדם, אבל אם מישהו יצא לפנסיה, אז לפחות - -

<רוני אלשייך: למען הסר ספק, אין שם עובד שמתדלק.

<רוני אלשייך: השוטר מתדלק בעצמו.

דוד אמסלם: אני מכיר את זה.

דוד אמסלם: מישהו מנהל את זה.

דוד אמסלם: יש שם לפחות שני אנשים, שני שוטרים עם כובע שיושבים ומטפלים בעניין.

דוד אמסלם: כשהוא בא לתחנה מישהו רושם אותו.

דוד אמסלם: אני הפעלתי תחנת דלק פה.

דוד אמסלם: אחרת ייעלם הדלק, אף אחד לא יודע לאן הלך הדלק.

<אליעזר רוזנבאום: המשטרה צמצמה באופן משמעותי את מספר התחנות, השאירה את הגרעין הנדרש.

דוד אמסלם: אני מציע לכם לעשות עבודת מטה, להשאיר רק את מה שאתם צריכים לצרכי חירום.

דוד אמסלם: מה שלא, יושב לכם, לדעתי, כגיבנת.

<ודים גודון: גם אחזקות, ביטוחים, כל הדברים האלה נמצאים בסעיף הזה.

דוד אמסלם: אתם עושים ביטוח?

<ודים גודון: כן, אנחנו עושים ביטוח דרך חברת ענבל.

דוד אמסלם: למה אתם צריכים ביטוח?

<רוני אלשייך: אנחנו בעצם חברת הביטוח.

דוד אמסלם: בוודאי.

דוד אמסלם: אז מה זה הביטוחים?

<ודים גודון: אנחנו עושים את זה דרך חברת ענבל.

דוד אמסלם: אתם כאילו מוכרים את ה"ריסק" לחברת ענבל?

<ירון ישראלי: ענבל גם אחראית על התחזוקה.

<ירון ישראלי: תחזוקת הרכבים זה דרך ענבל, הסכמים שענבל חתמה.

דוד אמסלם: הכוונה בתחזוקה זה תיקונים, טיפול 5,000, כל זה?

דוד אמסלם: אתם עושים את זה דרך ענבל בגלל שיש לה הסכם, זאת אומרת, אתם נשענים על מכרז שלה שיש לו יתרון לגודל?

<ודים גודון: נכון.

<ודים גודון: סעיף אחר הוא סעיף גדול, הוא כולל בתוכו נלוות כוח אדם של כחצי מיליארד שקל.

<ודים גודון: זה כל התפעול של משטרת ישראל - מדים, ציוד אישי, משאבי אנוש, מכללה, תפעול המכללה.

<ודים גודון: כל הדברים האלה נמצאים באחר.

דוד אמסלם: שזה מה?

<ודים גודון: כמו שאמרתי, זה התפעול של המשטרה, התפעול הרגיל.

<ודים גודון: לקנות גדרות, גדרות לחץ, כל הדברים הייעודיים של אג"ם ואח"ם - מצלמות, אזיקים, כלי נשק.

<ודים גודון: כל הנושא של מדים וציוד אישי זה הרבה מאוד כסף.

<ודים גודון: יש את כל הנושא של משאבי אנוש.

<ודים גודון: מכללה לאומית עולה לנו כ-170 מיליון שקל בשנה.

<רוני אלשייך: מתופעלת על ידי ספק חיצוני.

דוד אמסלם: הייתי רוצה לקבל פירוט של הסעיף הזה.

דוד אמסלם: תשלח לי פירוט של הסעיף הזה, בסדר?

<ודים גודון: אין בעיה, אני אשלח.

<ודים גודון: רוב הכסף במאבטחים ושומרים.

<ודים גודון: טיפה יותר מ-300 מיליון שקל זה לאבטחת מוסדות חינוך.

דוד אמסלם: דיברנו על זה.

דוד אמסלם: רכישת שירותי כוח אדם זה אותו דבר?

<ודים גודון: זה מאבטחים.

<ודים גודון: בעיקר בקווי עימות, בעוטף ירושלים, בכל מיני מקומות שאנחנו נעזרים בשירותים חיצוניים.

<ודים גודון: תקציב חיצוני של חברות אבטחה עולה הרבה מאוד כסף.

דוד אמסלם: גם פה אתם מרגישים שזה מיותר לכם, שאתם לא רוצים להתעסק בזה.

<רוני אלשייך: את מה שחוסך לנו שוטרים שהם יותר יקרים אנחנו רוצים להשאיר.

<רוני אלשייך: מה שאנחנו עושים עבור גורם אחר - -

דוד אמסלם: אני מבין ששירותי כוח אדם זה שירותי כוח אדם שאתם הולכים לתת לגורמים אחרים.

דוד אמסלם: הרכבת הקלה יושבת פה?

<ודים גודון: לא, זה מסלול ישיר.

דוד אמסלם: תן לי דוגמה למה שיושב כאן.

<ודים גודון: יושב פה גם אבטחת תחנות משטרה.

<ודים גודון: ברוב תחנות המשטרה האבטחה היא אזרחית.

<ודים גודון: זה יותר זול משוטר ייעודי.

דוד אמסלם: ככה עובדת המשטרה?

<ודים גודון: באבטחת עוטף ירושלים עובדים מאבטחים אזרחיים.

דוד אמסלם: אני מקווה שלא יעשו את זה גם בצבא, שגם בש"ג ישימו מאבטח אזרחי.

<רוני אלשייך: לצבא יש חיילים סדירים.

דוד אמסלם: אני חושב שכתפיסת עולם זה לא הגיוני.

<ודים גודון: אנחנו עושים עבודה למג"ב, האם במקום פלוגות סדירות שיאבטחו יותר זול למשטרת ישראל בראייה כוללת, רוחבית ומקרו לשים - - ?

דוד אמסלם: אין משהו ערכי בעניין הזה, אדוני המפכ"ל?

<רוני אלשייך: לא.

<רוני אלשייך: אני לא חושב שצריך לשים שוטר עם הכשרה של שוטר ועלותה – אני לא מדבר על ציוד השוטר - כדי להיות ש"ג בוטק'ה.

<רוני אלשייך: יש קב"ט, יש טכנולוגיה, יש הנחיית אבטחה, יש מאבטח.

<רוני אלשייך: זה יותר זול.

<רוני אלשייך: אין לנו ברירה אלא לחשוב כלכלית, כי אחרת אני שם שוטר עם הכשרה מאוד מורכבת.

דוד אמסלם: אני לא חשבתי על שוטר, אני חשבתי שמישהו בתחנה כמו בצבא יעשה משמרות.

דוד אמסלם: כמו בצבא, כמו בכל מקום.

מיקי לוי: זה על חשבון המשמרת שהוא אמור להיות בה.

דוד אמסלם: אני רואה את זה כדבר יותר ערכי.

דוד אמסלם: המשטרה בוודאי אמורה לשמור על עצמה ועל הציבור.

דוד אמסלם: אנחנו לא מביאים איזה ש"ג מאיזה שהוא מקום שישמור על עצמנו, אבל לא חשוב.

עיסאווי פריג': האם הסכום הזה כולל שמירות בסילוואן, כל מיני מקומות במזרח ירושלים?

<רוני אלשייך: המאבטחים שם הם של משרד השיכון.

דוד אמסלם: זה לא קשור.

דוד אמסלם: שם זה תקצוב של משרד השיכון.

<ודים גודון: סעיף אחרון באחר זה כל הנושא של המינהל הטכנולוגי.

דוד אמסלם: זאת אומרת, המשטרה משקיעה כמעט 100 מיליון שקל באבטחת המתקנים המשטרתיים של עצמה?

<ודים גודון: זה לא רק מתקנים משטרתיים.

דוד אמסלם: מה עוד?

<ודים גודון: זה גם עוטף ירושלים.

<ודים גודון: בעוטף ירושלים, בדברים שהמשטרה אחראית עליהם יש מאבטחים אזרחיים.

דוד אמסלם: במעברים?

<ודים גודון: כן.

דוד אמסלם: כמה מעברים כאלה יש?

<דני קריבו: 15,16.

<רוני אלשייך: זה כולל, לצערי, גם את נקודת הכותל, וזה נדמה לי כולל עדיין את המאבטחים של מירון.

<רוני אלשייך: זה דברים שאנחנו מנסים להיפטר מהם.

דוד אמסלם: אני מסכים.

דוד אמסלם: לאה, תרשמי שגם נדבר עם האוצר על הנושא הזה.

דוד אמסלם: אני חושב שהכל צריך לבוא בוקטור קצר ומהיר, לא דרך המשטרה שלא קשורה לעניין בכלל.

דוד אמסלם: זה גם מנפח לה את התקציב בדבר שלא קשור אליה.

<ודים גודון: אבטחת מוסדות חינוך.

דוד אמסלם: כל מה שלא קשור אליכם, כל מה שלא פר אקסלנס משטרה חבל שיעבור דרככם.

דוד אמסלם: אתם לא איזה שאטל שמעביר סחורות.

דוד אמסלם: דרך אגב, אתם גובים על זה תקורה או שזה חינם?

<רוני אלשייך: אין תקורה.

דוד אמסלם: בין משרדים גם גובים תקורות.

<ודים גודון: בסעיף האחרון של סעיף אחר אנחנו מדברים על בית תוכנה של משטרת ישראל.

<ודים גודון: זה פיתוח טכנולוגיות, כל הנושא של טכנולוגיות.

<ודים גודון: מדובר על 128 מיליון שקל.

<ודים גודון: זה כל התקציב של מפתחים, מטמיעים, מיישמים שמועסקים דרך חברות כוח אדם.

דוד אמסלם: זה ההייטק.

<ודים גודון: זה ההייטק של משטרת ישראל.

<רוני אלשייך: הם מועסקים על ידי חברות כוח אדם.

דוד אמסלם: למה הם לא שוטרים?

<ודים גודון: חלקם אנחנו מאוד רוצים שיהיו שוטרים, אנחנו מאוד רוצים לגייס אותם, אבל אנחנו לא יכולים בגלל פערי שכר אדירים שיכולים להגיע לפי שניים, פי שלושה.

דוד אמסלם: אז למה שלא תסדירו את זה?

דוד אמסלם: איך אתם משוכנעים שהידע נשמר אצל אותם אנשים?

דוד אמסלם: אני מניח שחלק מהדברים מסווגים.

<ודים גודון: הצלחנו לגייס בעזרת - -

דוד אמסלם: נניח שנתתם לכמה אנשים לפתח שם איזו תוכנה שאתם הגדרתם אותה, היא תוכנה שלכם.

דוד אמסלם: אתם מגדירים את הצרכים.

דוד אמסלם: אני אגיד לך מה יקרה.

דוד אמסלם: אותו אחד לא הולך הביתה, הוא אומר לך: אדוני, אם עד היום שילמת לי מיליון שקל, עכשיו אני רוצה 10 מיליון שקל.

דוד אמסלם: אם לא, אני הולך.

דוד אמסלם: מה אתה עושה?

רוני אלשייך: בעיה קשה.

רוני אלשייך: יש לנו פער בזה שאין לנו כרגע את הפתרונות של הארגונים האחרים של חוזים אישיים.

רוני אלשייך: אני מקווה מאוד שאנחנו נפרוץ שם, מפני שאי אפשר להחזיק את הטכנולוגיה ללא חוזים אישיים.

רוני אלשייך: חוזה אישי זה תמיד משחק עם השוק.

לאה פדידה: זה חוסר תקנים או חוסר תקציב?

<רוני אלשייך: זו צורת העסקה שאין לנו.

<רוני אלשייך: בכל הארגונים הביטחוניים יש את היכולת הזאת.

<רוני אלשייך: אי אפשר להחזיק כוח אדם טכנולוגי כאשר הפער הולך ונפתח.

סאלח סעד: כמה עובדי כוח אדם יש במשטרה?

<ודים גודון: כ-620.

סאלח סעד: ובכלל?

<ירון ישראלי: כל משרדי הממשלה מעסיקים עובדי טכנולוגיה באמצעות השיטה הזאת.

<ירון ישראלי: המכרז הוא מכרז של החשב הכללי.

דוד אמסלם: אני רוצה להציע לך הצעה כחומר למחשבה, לא חובה.

דוד אמסלם: ירון, תחליט מה שאתה רוצה לעשות.

דוד אמסלם: אני אספר לך מה קרה לי, לשם אני מושך.

דוד אמסלם: לנו בזמנו בעיריית ירושלים היה את "אוטומציה".

דוד אמסלם: "אוטומציה" הייתה חברה שעסקה במחשוב של כל העיריות.

דוד אמסלם: היו משלמים איזה שהוא מחיר פיקס, מתנהלים איתם כאילו הם עובדים כמונו.

דוד אמסלם: יום אחד העירייה הלכה, יצא מכרז ובאה "מלם".

דוד אמסלם: הוא זכה במכרז, לקח את כל ה-sourcing אליו.

דוד אמסלם: אחרי שנתיים מצאנו שאנחנו גם עובדים אצלו וגם משלמים פי 10 כמעט.

דוד אמסלם: עכשיו, זה מידע שנמצא אצל מספר אנשים מאוד מצומצם.

דוד אמסלם: אתה לא יכול להגיד לו: שמע, לך הביתה, נביא מישהו חדש.

דוד אמסלם: אתה לקוח שבוי במערכת מאוד רגישה שחלק גדול מהארגון נשען עליה, אתה לא יכול בלעדיה.

דוד אמסלם: אתה מוצא את עצמך שמישהו כמעט באופן מעשי מבקש ממך כל מחיר, אתה משלם בגלל שאין לך ברירה.

דוד אמסלם: אני חושב ששווה לחשוב, דווקא במערכת הזאת שהיא מערכת משטרתית, רגישה, שמאפיינת את הצרכים שלה.

דוד אמסלם: זו לא מערכת ממשלתית שאתה יכול לקטלג את זה לתכנת מדף כזו או אחרת.

דוד אמסלם: אני חושב ששווה לכם לבוא ולבנות משהו ייעודי, שאתם תעסיקו את האנשים באופן ישיר.

דוד אמסלם: תמצאו את המנגנון איך אתם משלמים להם את השכר הראוי.

דוד אמסלם: אז אתה יודע שהוא עובד אצלך, שאתה לא צריך טובות מאף אחד, שאתה לא מפחד שמחר הוא יברח לך לחברה ההיא כי הוא עובד חברה.

דוד אמסלם: כל החברה יכולה פתאום להחליט שהיא מעלה לך את המחיר בגלל שבא לה, גם אם עשית איתה חוזה ל-3,4,5 שנים?

<ירון ישראלי: המכרזים נקבעים לפי החשב הכללי במשרד.

דוד אמסלם: בוא תראה, אני אספר לך מה יקרה.

דוד אמסלם: אתה מוצא אותו כספק יחיד כי אין לך ברירה, אתה כבר התחתנת איתו מזמן, ואז הוא אומר לך: אין בעיה, בוא תשלם לי כך.

דוד אמסלם: תראה, אלה אנשים מתוחכמים שכשהם נכנסים פנימה הם נכנסים במחיר נמוך, הם סופגים את ה-3,4 שנים, אבל אחרי זה אתה תלוי בהם, הגלגל מתהפך, עכשיו אתה עובד אצלו.

<ודים גודון: יש לנו צורת העסקה לפי החוק.

<ודים גודון: החוק מגדיר לנו את צורת העסקה.

דוד אמסלם: בוא נשאיר את זה כחומר למחשבה.

<ודים גודון: המפכ"ל דיבר על חוזים אישים.

<ודים גודון: אנחנו מאוד רוצים את זה.

דוד אמסלם: לא כתוב בעשרת הדיברות שאסור לעשות חוזים.

דוד אמסלם: אנחנו צריכים לחשוב לכל נקודה את הפתרון הנקודתי שלה, כדי להביא את המקסימום תועלת.

דוד אמסלם: אנחנו נרשום את זה.

דוד אמסלם: אני אזמין אתכם, את האוצר ואת משרד המשפטים, נראה איך פותרים את הבעיה הזאת.

מיקי לוי: ברשות המיסים זה אותו דבר.

מיקי לוי: אני הייתי אחראי כל הנושא - -

דוד אמסלם: אני עוסק במשטרה עכשיו.

מיקי לוי: יש בעיה בכל משרדי הממשלה.

<מירי פרנקל-שור: ההשוואה היא לא לרשות המיסים, ההשוואה היא למערכת הביטחון.

דוד אמסלם: אני לא בטוח שצה"ל מוציא את זה החוצה, את המידע הזה - -

<רוני אלשייך: הוא מעסיק בחוזים אישיים.

דוד אמסלם: חוזים אישיים זה משהו אחר.

<דני קריבו: אדוני היו"ר, צריכים לזכור גם בצד השני את קצב ההתחדשות הטכנולוגית.

<דני קריבו: הבן אדם שאתה עכשיו מעסיק לא יהיה בעוד 5 שנים עם הידע של הטכנולוגיה שבינתיים התקדמה.

<דני קריבו: צריכים למצוא את האיזונים.

<רוני אלשייך: זה נכון, אבל נכון להיום הפער שלנו הוא הפוך, אנשים רוצים ללכת, מוצעים להם הצעות אטרקטיביות בחוץ.

<רוני אלשייך: זה הפער שלנו.

<רוני אלשייך: קשה להחזיק אותם.

<רוני אלשייך: הם הולכים עם הקניין הרוחני של המשטרה, זו הבעיה.

דוד אמסלם: ירון, אני אעשה דיון בנושא.

דוד אמסלם: דרך אגב, זה לא חשוב מה קורה בצה"ל, כן ולא.

דוד אמסלם: אני מאמין בסוף שזה הכיוון, שאתם צריכים שיהיו לכם אנשים in-house, בוודאי בנושאים האלה אצל אלה שמחזיקים את כל המפתחות.

דוד אמסלם: עדיין צריך לתת לו את השכר המתאים.

דוד אמסלם: זו כבר שאלה אחרת.

<ודים גודון: אנחנו ממשיכים לשקף הבא.

<ודים גודון: פה יש לנו תכניות בינוי עיקריות.

<ודים גודון: אפשר לדלג, כי זה למעשה תקציב הפיתוח שאנחנו מדברים על מה הולך הכסף.

<ודים גודון: יש בינוי מאוד נרחב בשנים האחרונות.

דוד אמסלם: אל תדלג על זה.

<ודים גודון: אחרי החלטת ממשלה מלפני שנה וחצי על ביטחון ירושלים והמגזר הערבי אנחנו נמצאים בהתעצמות מאוד נרחבת בשני התחומים האלה.

<ודים גודון: אפשר לראות גם בירושלים וגם במגזר הערבי - -

עיסאווי פריג': כמה במגזר הערבי בפועל הוקמו או נבנו תחנות?

עיסאווי פריג': עזוב את התכנון.

זאב בנימין בגין: גם ביטחון ירושלים עוסק בתושבים ערבים של מדינת ישראל, אז בוא לא נפריד.

עיסאווי פריג': הסעיף התקציבי שם.

דוד אמסלם: בוא נתחיל בביטחון ירושלים.

<ודים גודון: התכנית היא לבנות 12 תחנות חדשות.

דוד אמסלם: בוא נתחיל בביטחון ירושלים, תיתן לנו כמה מילים שם, אחרי זה תרד למגזר הערבי.

<ודים גודון: תכנית ביטחון ירושלים היא תכנית רב שנתית.

<ודים גודון: אנחנו מדברים על תוספת 5 שנתית של 2,500 תקנים למשטרת ישראל.

<ודים גודון: 2,500 תקנים מתחלקים כך: 1,360 ו-1,220.

<ודים גודון: 1,220 לירושלים ו-1,360 למגזר הערבי, בחלוקה ל-5 שנים לפי החלטת ממשלה.

דוד אמסלם: דרך אגב, ל-5 שנים זה מחולק באופן ליניארי?

<ודים גודון: לא.

<ודים גודון: עשינו תכנית תקציבית יחד עם המשרד מול משרד האוצר, כאשר המטרה פה היא להתחיל בינוי תחנות רוחבי, לא לאורך, בגלל בעיות סטטוטוריקה.

דוד אמסלם: לא, בגלל שבשנה החמישית אם תתחיל לבנות אז אולי תקבל את זה בשנה העשירית.

דוד אמסלם: הרעיון הוא להתחיל מהתחלה.

<ודים גודון: להתחיל עם הכל עכשיו.

<ודים גודון: כל התכנית עכשיו, אפילו מעבר לדברים שאנחנו מתוקצבים, היא בשאיפה שאנחנו נקבל גם בסיכום תקציבי את התקציבים.

דוד אמסלם: דוד, אני דיברתי איתכם על זה בסיפור של המגזר הערבי.

דוד אמסלם: אני ביקשתי שתשבו איתם.

דוד אמסלם: אין להם איזה מימון ביניים, אין להם איזה בנק.

דוד אמסלם: הוא רוצה להתחיל לבנות תחנות, שזה נשמע הגיוני מאוד.

דוד אמסלם: אם הוא מגייס את השוטרים באופן רציף במשך 5 שנים, הוא צריך לשים את השוטר באיזה שהוא מקום.

דוד אמסלם: איפה הוא שם את השוטר בשנה החמישית?

דוד אמסלם: מה, הוא יגיד לו: לך הביתה עד שאני אבנה את התחנה בעוד 3,4 שנים?

דוד אמסלם: הרעיון הוא קודם כל שבונים מהשנה הראשונה את המבנים, מתחילים לרוץ איתם, כאשר הגיוס הוא בהתאם לזה.

דוד אמסלם: אתה צריך לתת לו את המימון, לעשות את קידום המימון של הדברים האלה.

דוד אמסלם: לא יכול להיות שהוא לוקח את זה מהשוטף של עצמו.

<עמיחי דוד: לחלק מהסכומים האלה תיקבע הרשאה להתחייב.

<עמיחי דוד: בסיכום התקציבי של 2017-2018 נתנו מענה לבינוי.

דוד אמסלם: לכל הבינוי שהם צריכים?

<עמיחי דוד: ל-2017-2018.

<עמיחי דוד: לא הייתה לנו אפשרות להתחייב מעבר לזה.

<עמיחי דוד: בסיכום התקציבי של 2019 נבחן את זה.

<ודים גודון: האוצר לא התחייב.

דוד אמסלם: בוא נסכם שבכל מה שיש זמינות תכנונית, זאת אומרת, סטטוטוריקה מסודרת, בעלות וכו', תשב איתו.

דוד אמסלם: זה בסך הכל יעלה לך יותר זול, תאמין לי.

דוד אמסלם: הרי בקצה, בסוף נעבור עוד שנתיים, עוד ייקורים, עוד התייקרויות וכו'.

דוד אמסלם: זה רק יעלה לך יותר.

<עמיחי דוד: אנחנו יושבים איתם על זה.

<רוני אלשייך: היות וקצב הצמיחה של המשטרה הוא לעולם נמצא יותר מהיר מאשר קצב הפריסה של המשטרה ובניית מתקנים, אנחנו עובדים הרבה מאוד על שכירויות כדי לתת מענה זריז.

<רוני אלשייך: עדיין המענה הזה מסורבל ביותר בנושא השכירויות.

<רוני אלשייך: אנחנו עוברים דרך הדיור הממשלתי.

<רוני אלשייך: יש לנו שיח מול החשב הכללי כדי לראות איך פותרים את הבעיה.

<רוני אלשייך: אנחנו בסרבול עצום.

<רוני אלשייך: חלק מהסרבול זה המו"מ והתקדים שאנחנו עלולים לייצר למשרדי הממשלה.

<רוני אלשייך: מצד שני, אם אני מתחייב לבניית יחידה, אני לא יכול להתחייב לבניית יחידה ולתת לה את הפריסה בעוד שנתיים וחצי.

<ודים גודון: בג'סר א-זרקא אנחנו בונים מבנה קבע.

<ודים גודון: בינתיים נכנסנו למבנה זמני שעולה יותר כסף.

<ודים גודון: אנחנו לא יכולים לחכות עוד שנתיים עד שזה ייבנה.

<ודים גודון: ככה בכל מקום.

<רוני אלשייך: הסרבול של שכירות הוא עניין גדול.

<רוני אלשייך: אנחנו בשיח עם חשכ"ל בעניין הזה.

<רוני אלשייך: אני מקווה שנפקיע, כדי - -

דוד אמסלם: אתם צריכים את העזרה שלי בעניין?

<רוני אלשייך: אם נצטרך, אנחנו - -

דוד אמסלם: אם אתם צריכים את העזרה שלי בעניין, תגידו לי, בסדר?

<ודים גודון: בינתיים זה עובד בגלל אותה סטטוטוריקה וחוקתיות ובגלל שאנחנו שמים תחנות שבהן תחנות לא היו.

דוד אמסלם: אתה הבנת את זה, דוד?

דוד אמסלם: הרי בסוף אתה גם משלם את השכירות שלו.

דוד אמסלם: הרי בסוף אתם משלמים את הכל, שלא תתבלבל, רק השאלה אם אתה משלם את זה על השכירות או אתה משלם את זה על עוד שוטר.

דוד אמסלם: עם ישראל משלם את זה.

דוד אמסלם: בוא תשב איתו, תעשה איתו זום.

דוד אמסלם: המפכ"ל אומר שיש בעיה גם בנושא של השכירויות, שבסך הכל זה לא אני, זה הדיור הממשלתי.

דוד אמסלם: בסוף אני חושב שכדאי שתשב איתם, תיתן להם קדימות כך שאיפה שבניתם לא שכרתם, במקום שלא שכרתם הם קיבלו את השירות המתאים וחסכת את השכירות ואת ההתייקרויות.

<עמיחי דוד: נמצא פתרונות.

זאב בנימין בגין: מה בכל הנקודות המתוכננות כאן מבחינת אישורי הבנייה והסטטוטוריקה?

<רוני אלשייך: במגזר הערבי חוויה לא פשוטה.

זאב בנימין בגין: את זה אני מבין.

זאב בנימין בגין: איפה אנחנו עומדים?

זאב בנימין בגין: דווקא פה אני רוצה לעזור לאוצר, לגבי מה יש לממן לפני שגמרתי סטטוטוריקה או התקרבתי לסיום.

<רוני אלשייך: חלק מהמגבלות היו שהמועצה של הרשות הייתה צריכה לאשר את הפריסה של המשטרה.

<רוני אלשייך: זה הזוי.

<רוני אלשייך: פער נוסף זה שהרבה פעמים אין בכלל בתכנון, בתב"עות, משטרה, שזה שוב פער הזוי.

<רוני אלשייך: בסוף עושים הסכמי גג.

<רוני אלשייך: כשאתה שואל איפה הסטטוטוריקה של המשטרה, היא לא קיימת.

<רוני אלשייך: הנושאים האלה מטופלים כרגע.

<רוני אלשייך: יש הרבה מאוד ראשי רשויות במגזר הערבי שהיו רוצים שנאכוף עליהם לשים תחנת משטרה, אבל הם לא יכולים להעביר את ההחלטה הזאת בתוך מליאת המועצה.

<רוני אלשייך: יש המון התנגדויות.

<רוני אלשייך: אנחנו בתהליך, אני מקווה, של הפקעה, כי יש לנו התחלות בנייה.

<רוני אלשייך: אבל שוב, יש פה חסמים שהם לא חסמים פשוטים.

<רוני אלשייך: ככה זה עובד במדינת ישראל.

<יואל הדר: בעניין הזה שהמפכ"ל העלה עכשיו, בעניין של החסמים של המועצות הערביות, יש תזכיר חוק שהוציא משרד הפנים, לפי בקשה שלנו, כדי לאפשר לשר הפנים לקחת את הסמכות מהמועצה יחד עם ראש העיר על-מנת לאפשר את הבנייה של תחנות המשטרה.

<יואל הדר: יצא תזכיר.

<יואל הדר: אני מקווה שהטיוטה תגיע בימים הקרובים לוועדת שרים לחקיקה.

<יואל הדר: אז זה יגיע אליך.

<יואל הדר: שאלת מה אתה יכול לעזור.

<יואל הדר: בנושא הזה בהחלט אפשר לעזור כדי לקדם את הנושא הזה שאני מניח שיגיע לוועדה הזאת.

עיסאווי פריג': כמה שוטרים קלטתם עד עכשיו במגזר?

<רוני אלשייך: אנחנו עומדים בתכנית העבודה.

<ודים גודון: פה צריך להדגיש, אנחנו מדברים על 15 תחנות חדשות בירושלים ו-12 תחנות חדשות במגזר הערבי.

<ודים גודון: זה מכפיל כוח גדול מאוד למשטרת ישראל.

<ודים גודון: במשטרת ישראל קיימות כ-73 תחנות.

<ודים גודון: תחשבו על סדר גודל של תוספת, מה משטרת ישראל צריכה לעשות בשנים הקרובות, איך היא צריכה להיערך, גם ברמת הפריסה, גם ברמת הסד"כים.

דוד אמסלם: כמה תחנות בניתם בירושלים?

דוד אמסלם: כמה פועלות מתוך ה-15 בתכנון בירושלים?

<רוני אלשייך: כאן מדובר על בינוי.

<רוני אלשייך: חלק מהתחנות הן תחנות, חלק מהתחנות הן נקודות שהפכו לתחנות, תחנות מוגדלות או משמים.

<רוני אלשייך: משמים זה מין מכלול ממשלתי שהמשטרה ב-front שלו ואנחנו מנגישים את שירותי המשטרה.

דוד אמסלם: שאלתי שאלה אחרת, יותר קצרה.

דוד אמסלם: אתם ציינתם 15 תחנות בירושלים.

<ודים גודון: תחנות ונקודות.

דוד אמסלם: כל התמהיל שדיברת.

דוד אמסלם: כמה מתוכן כבר אופרטיביות?

דוד אמסלם: כמה אתם עדיין נמצאים בהליכי בנייתן?

<ודים גודון: תחנת שועפט אופרטיבית.

<ודים גודון: כמו שאמרנו, אנחנו מתחילים לבנות את זה.

דוד אמסלם: השנה התחלתם להתעסק עם זה?

<רוני אלשייך: נכון.

<רוני אלשייך: מה שמתפקד כרגע זה שועפט, הוא כבר בנוי.

<רוני אלשייך: התלבשנו על המעבר, עשינו שם התאמות, התיישבנו וזה זז.

<רוני אלשייך: כל השאר זו פעילות רוחבית, סטטוטורית, כדי להבין את כל - -

דוד אמסלם: כמה זמן לדעתכם, או לפחות לפי התכנון שלכם, אתם חושבים שתהיו פרוסים בתחנות האלו באופן אופרטיבי?

<ודים גודון: בכל תחנה זה לגופו של עניין, זה תלוי בשטח.

דוד אמסלם: בגרוסו מודו אני מדבר.

<ודים גודון: המטרה שבתכנית הרב שנתית של 5 שנים אנחנו נסיים את כל - -

דוד אמסלם: אתה חושב שזו מטרה ריאלית?

דוד אמסלם: זה יעדים ריאליים?

<רוני אלשייך: אני חושב שבחלק מהמקומות הפריסה עדיין תהיה זמנית.

<רוני אלשייך: אנחנו לא נשברים.

<רוני אלשייך: בג'סר א-זרקא התחלנו להפעיל את הנקודה עוד לפני שהייתה פריסה.

<רוני אלשייך: אין ברירה, צריך להתחיל.

<ודים גודון: הייתה שם קואופרטיביות של הרשות המקומית.

<ודים גודון: זה גם מאוד תלוי בקואופרטיביות של הרשויות המקומיות.

דוד אמסלם: דרך אגב, המגזר הערבי, איפה יש לנו התקדמות מעבר ל-12?

<רוני אלשייך: כנא, טמרה.

<רוני אלשייך: בג'סר א-זרקא כבר עובדים בשטח.

<רוני אלשייך: זה אמנם זמני, אבל ירגישו כבר תחנה בתוך השטח.

<רוני אלשייך: בכפר כנא אותו דבר.

<רוני אלשייך: בטמרה אנחנו בשלבים של סיום הפרוצדורות.

<רוני אלשייך: יש עוד אחד שכרגע נשמט לי - -

עיסאווי פריג': זה איטי מידי.

<ודים גודון: בטובא, לא?

<רוני אלשייך: בטובא זה עדיין - -

דוד אמסלם: אני אעשה זום על העניין הזה, רק על זה.

דוד אמסלם: זה לא יהיה בדיון הזה.

דוד אמסלם: אני הבנתי פחות או יותר את המגמה.

<ודים גודון: שאר התכניות.

<ודים גודון: כפי שניתן לראות, האבנים הגדולות הן: שיטור רגלי, מערך מאור, התעצמות התנועה ושיטור עירוני.

<ודים גודון: מתבצע לפי התכנית - אני שם שנייה את מערך מאור והתעצמות התנועה בצד – השיטור הרגלי ושיטור העירוני, כשהתוספות הן תוספות קטנות למקומות אורגניים גדולים.

<ודים גודון: יותר קל לתת פתרונות פריסה למקומות האלה.

דוד אמסלם: מה זה מערך מאור?

<ודים גודון: מערך מאור זה בעקבות החלטת ממשלה להקים - -

<יואל הדר: השיימינג, זה כל הנושא של השיימינג.

<רוני אלשייך: כל מה שקשור למאבק באלימות שיש באינטרנט מול ילדים - שיימינג, פדופיליה.

דוד אמסלם: זה ברשת.

<ודים גודון: שיטור עירוני ושיטור רגלי זה יותר פשוט, זה גם מול הרשויות.

<רוני אלשייך: את השיטור העירוני הרשות צריכה להעמיד.

דוד אמסלם: כמה שוטרי תנועה יש היום?

<ודים גודון: אנחנו התעצמנו עכשיו ב-160.

דוד אמסלם: אני רואה את התוספת של ה-160.

דוד אמסלם: לאיזה מספר היא התווספה?

<ודים גודון: אין לי נתון פה.

דוד אמסלם: בערך, בגדול.

דוד אמסלם: על מה מדובר?

דוד אמסלם: על 5,000 או על 300?

<ודים גודון: מאות בודדות.

בצלאל סמוטריץ': אפשר לשאול בהקשר של תנועה ביהודה ושומרון?

<רוני אלשייך: זה חלק מהעניין.

<רוני אלשייך: חיזקנו את התנועה ביהודה ושומרון, זה היה מוזנח, את התנועה בעירוני, כלומר, את מה שבאחריות המרחבים והתחנות, וגם את הבינעירוני.

<רוני אלשייך: כולנו מכירים את האתגרים בצירים המשותפים.

<רוני אלשייך: אנחנו כבר רואים תוצאות.

בצלאל סמוטריץ': יש נתונים?

<רוני אלשייך: קודם כל, יש עלייה עצומה באכיפה כבר בשלב הזה.

<רוני אלשייך: אנחנו מסתכלים על התנועה במרחב הישראלי, לא משנה איפה, מגן הילדים.

<רוני אלשייך: זאת האחריות שלנו.

<רוני אלשייך: אנחנו נכנסים לגן הילדים, משמרות זה"ב, כל מה שאתם מכירים.

<רוני אלשייך: את כל זה אין לנו במגזר הפלסטיני.

<רוני אלשייך: אנחנו לא אחראים על נורמות הציות לחוק במגזר הפלסטיני.

<רוני אלשייך: אנחנו פוגשים אותו על הכביש, כאשר שם חוץ מאכיפה אין לנו משהו אחר לעשות.

דוד אמסלם: מה החלוקה בין צה"ל לבין המשטרה ביהודה ושומרון?

דוד אמסלם: איך זה עובד?

דוד אמסלם: על מה אתם אחראים?

<רוני אלשייך: בגלל שיש תפיסה לוחמתית – זה המעמד המשפטי – ביהודה ושומרון, אז צה"ל הוא הריבון המשפטי ביהודה ושומרון.

<רוני אלשייך: משטרת ש"י עובדת תחת הריבון הזה.

<רוני אלשייך: זה מבחינה משפטית.

<רוני אלשייך: זה לא אומר שתכנית העבודה מושתתת על ידי הצבא, אבל זה אומר שמבחינה משפטית ככה זה עובד.

<רוני אלשייך: יש לדבר הזה משמעויות.

<רוני אלשייך: כל מה שקשור במג"ב תחתי צה"ל - -

דוד אמסלם: מה תחומי האחריות?

<רוני אלשייך: אנחנו מטפלים באזרחים הישראלים על כל המשתמע.

<רוני אלשייך: צה"ל איננו מטפל באזרחים הישראלים.

<רוני אלשייך: אני אומר במובן של אכיפת החוק, לא כי הם אזרחים ישראלים.

<רוני אלשייך: אנחנו מטפלים בתחומים מסוימים של אכיפת החוק שמשפיעים על האזרחים הישראלים.

<רוני אלשייך: כלומר, אם יש דבר פשיעה פלסטיני שנכנס, אנחנו נתעסק עם זה, אין לנו ברירה.

<רוני אלשייך: אנחנו לא מטפלים בנורמות הציות לחוק.

<רוני אלשייך: אנחנו לא עושים תכניות לנוער בסיכון.

<רוני אלשייך: אנחנו לא עושים מה שאנחנו עושים בחברה הישראלית, אבל אנחנו כן אוכפים את החוק.

<רוני אלשייך: יש פה בעיה.

<רוני אלשייך: אני לצורך העניין לא אוכף שבאמת מכוני הרישוי עושים את עבודתם ואין שם הונאה.

<רוני אלשייך: ברכב הפלסטיני שעולה על הכביש אני לא יכול לטפל.

<רוני אלשייך: אני אוכף את החוק על הכביש.

דוד אמסלם: את זה הבנתי.

דוד אמסלם: אני רוצה לחדד את השאלה שמעניינת אותי.

דוד אמסלם: ביהודה ושומרון יש כמעט חצי מיליון אזרחים ישראלים שמשלמים מיסים, שעושים מילואים.

דוד אמסלם: איך משטרת ישראל מתייחסת אליהם, כמו אל כל אזרח?

<רוני אלשייך: כמו אל כל אזרח במדינת ישראל.

דוד אמסלם: אתם בודקים איך הרכב שלו עולה על הכביש, כן או לא טסט?

בצלאל סמוטריץ': כמו האזרחים ישראלים.

בצלאל סמוטריץ': יש לנו שיטור קהילתי.

<רוני אלשייך: הם מטופלים אותו דבר.

<רוני אלשייך: יש תכניות של נוער בסיכון - -

<ודים גודון: בבית"ר עילית - -

דוד אמסלם: זה בדיוק כמו כל אזרח ישראלי.

דוד אמסלם: אני לא מדבר על הפלסטינים, הם פחות מייצגים אותי - -

בצלאל סמוטריץ': ביישוב שלי בקדומים אנחנו מרוצים מאוד, יש לנו שוטר קהילתי נפלא.

בצלאל סמוטריץ': בכבישים זו סכנת חיים.

בצלאל סמוטריץ': יש לכם כלים לאכוף?

בצלאל סמוטריץ': איך אתה גובה דוחות שם?

בצלאל סמוטריץ': אם נתת דוח לפלסטיני, מי גובה ממנו את הכסף?

בצלאל סמוטריץ': זה מרתיע, לא מרתיע?

<רוני אלשייך: קודם כל, בסוף אפשר להוריד רכב מהכביש.

<רוני אלשייך: אנחנו עושים דברים הרבה יותר אגרסיביים מאשר בעבר.

<רוני אלשייך: צה"ל משתף פעולה בעניין הזה.

<רוני אלשייך: שוב, מול האזרחים הפלסטיניים זה בסוף החוק הצבאי.

<רוני אלשייך: צה"ל גם עוזר לנו לעשות כל מיני תיקוני חקיקה בצו אלוף.

<רוני אלשייך: למשל, יש רכבים שיורדים מהכביש בישראל אבל נוסעים באיו"ש על ימין ועל שמאל, מה שמכונה בעגה "משטובה", רכב מחוק.

<רוני אלשייך: צה"ל עוזר לנו בעניין הזה.

<רוני אלשייך: אנחנו מסמנים את ה"משטובות".

<רוני אלשייך: בסוף בסוף צריכים לזכור, אנחנו את האזרח הפלסטיני פוגשים על הכביש.

<רוני אלשייך: יש לזה מחיר.

<רוני אלשייך: אנחנו יכולים לעשות אכיפה, אנחנו לא יכולים לחנך אותו, להדריך אותו.

<ודים גודון: אנחנו ממשיכים עם הפיתוח.

דוד אמסלם: דרך אגב, רק עוד שאלה קטנה, אדוני המפכ"ל.

דוד אמסלם: מבחינת הסד"כ של הפיזור של השוטרים ביהודה ושומרון, הוא לפי המפתחות של כל מדינת ישראל?

<רוני אלשייך: חיזקנו לאחרונה גם את זה כי היו שם פערים.

<רוני אלשייך: אנחנו מבינים שיש מורכבויות שאנחנו צריכים לתת להן דגש בתוך יהודה ושומרון.

<רוני אלשייך: אנחנו גם מבינים שאם לא נטיל על מחוז ש"י לטפל בפשיעה הפלסטינית בתוך ישראל, נזיק לאזרח ישראלי, לכן אנחנו מחזקים.

<רוני אלשייך: האם זה מושלם?

<רוני אלשייך: לא.

דוד אמסלם: האם יש פערים בחלוקת האמצעים?

<רוני אלשייך: אם אתה מסתכל פר תושב, זה בסדר, אבל האתגרים הם כאלה שמחייבים אותנו לעשות גם דברים אחרים.

<רוני אלשייך: שם אנחנו מחזקים.

מיקי לוי: היחס ביהודה ושומרון צריך להשתנות, את זה אני אומר כמפקד מחוז ש"י לשעבר.

מיקי לוי: כמפקד מחוז ישבתי אצל המפכ"ל וגם אצל אלוף הפיקוד, כי צה"ל הוא הריבון.

מיקי לוי: קיבלתי ממנו הוראות לא אחת.

מיקי לוי: בגלל המורכבות שהמפכ"ל דיבר עליה והקושי להשתלט על האוכלוסייה הפלסטינית ועל העבירות שהם עושים, היחס מתאים למדינת ישראל, לא ליהודה ושומרון.

<ודים גודון: פה אנחנו מציגים את הפרויקטים הטכנולוגיים העיקריים של משטרת ישראל.

דוד אמסלם: מה שהמפכ"ל אמר, וזה ממה שהבנתי, זה שהמפתח של אחד לאלף קיים שם.

<רוני אלשייך: המפתחות הם כמה לאלף.

<רוני אלשייך: מקובל בעולם למדוד משטרה בכמה שוטרים לאלף נפש.

בצלאל סמוטריץ': כמה יש בארץ?

<רוני אלשייך: 5.6, תלוי איך סופרים.

<רוני אלשייך: זה תלוי אם סופרים מטה, לא סופרים מטה, כן סופרים את מג"ב, לא סופרים את מג"ב.

דוד אמסלם: הוא התכוון שבגלל המורכבות צריך שם יותר.

<ודים גודון: פה אנחנו מדברים על פרויקטים טכנולוגיים עיקריים.

<ודים גודון: אנחנו מדברים פה על פרויקטים בסיגינט.

דוד אמסלם: מה זה סיגינט?

<ודים גודון: זה כל הנושא של האזנות, כל הנושא של אגף החקירות ומודיעין.

דוד אמסלם: שזה ב-outsourcing או בציוד?

<רוני אלשייך: זה פרויקטים טכנולוגיים כדי לאפשר את הפיתוח הטכנולוגי.

דוד אמסלם: 34 מיליון שקל זה בציוד, בכוח אדם?

<ודים גודון: בפרויקטים טכנולוגיים.

דוד אמסלם: שאתם מזמינים מגורמים חיצוניים שיפתחו לכם?

<ודים גודון: יש פה דברים מסווגים שאי אפשר לדבר עליהם.

דוד אמסלם: אני מדבר על הרעיון.

<רוני אלשייך: הרעיון הוא שיש יחידות פיתוח בתוך משטרת ישראל שמפתחות טכנולוגיה עבור משטרת ישראל.

<רוני אלשייך: כמובן שהן קונות מנועים וכל מיני דברים בחוץ, אבל בעיקרון - -

יעל כהן-פארן: לא צריך לתחום את זה מרמת הביט.

<רוני אלשייך: לא מרמת הביט.

דוד אמסלם: אני אסביר את השאלה.

דוד אמסלם: יכול להיות שבגלל זה פירקתם.

דוד אמסלם: הרי בסך הכל יש לך סעיף קניות של מיליארד שקל.

דוד אמסלם: אם קנית את המנוע, הוא יושב בסעיף קניות.

דוד אמסלם: למה הוא פה?

<ודים גודון: זה סך הכל סעיף פיתוח של 300 מיליון שקל.

דוד אמסלם: זה הזוי, לכן אני שואל.

<ודים גודון: אני מפתח.

<ודים גודון: פה זה פיתוח, זו לא תחזוקה.

<רוני אלשייך: ברגע שאני קונה משהו מהמדף זה לא פיתוח, זו הצטיידות.

דוד אמסלם: הבנתי.

דוד אמסלם: עשיתם את האבחנה שלכם, לא חשוב לי למה, אבל בסדר.

<ודים גודון: במוקדי 100 אנחנו משפרים בתקופה האחרונה, משנים את כל התפיסה הטכנולוגית.

<ודים גודון: זה התקציב שמוקצה לשם.

<רוני אלשייך: המעבר לדיגיטציה במוקדי 100 זה המון כסף.

<רוני אלשייך: על זה מתחיל להתאפשר כל מה שאנחנו חולמים עליו.

<רוני אלשייך: יש פה אתגרים שכל העולם מתמודד.

<רוני אלשייך: היום הילדים שלנו כבר לא יחייגו בטלפון לשום מקום, צריך לתקשר איתם גם בצורה אחרת.

<רוני אלשייך: זו חתיכת אירוע מורכב.

<רוני אלשייך: כבר היום יש לנו כל שבוע בין 2 ל-3 אירועים שבהם משטרת ישראל הולכת להציל מישהו שעומד להתאבד וזועק ברשת.

<רוני אלשייך: אם לא נהיה שם, אנחנו לא ניתן לדבר הזה מענה.

<רוני אלשייך: לא פעם אנחנו דופקים בדלת של משפחה שההורים יושבים בסלון והבת שלהם חותכת ורידים בקומה למעלה בלי שיש להם מושג שזה קורה.

<רוני אלשייך: אנחנו נכנסים ועוצרים את זה בדקה האחרונה, כי הזעקה ברשת הייתה.

<רוני אלשייך: אנחנו חייבים להיות במצב שאפשר לתקשר עם האזרחים בכל הצורות, בין אם הם שיתפו את המשטרה, בין אם זו קריאה עקיפה שמגיעה למשטרה בדרך אחרת.

<ודים גודון: הנושא הבא זה נושא של דנ"א.

<ודים גודון: אנחנו כל הזמן בפיתוחים של דנ"א.

<ודים גודון: זה עולה הרבה מאוד כסף.

<ודים גודון: זה בעיקר הגדלת המאגרים בהתאם לחקיקה.

<ודים גודון: נושא של זי"ט זה נושא חדש של משטרת ישראל.

דוד אמסלם: מה זה ראשי התיבות?

<ודים גודון: זירות טכנולוגיות בתחנה.

<ודים גודון: המשטרה מאוד טכנולוגית בימ"רים, ביחידות מרכזיות, במחוזות, במטה הארצי.

דוד אמסלם: אתם רוצים להוריד את הטכנולוגיות לרמה היותר - - ?

<רוני אלשייך: לכל תחנה יהיו יכולות טכנולוגיות.

<ודים גודון: לכל תחנה קטנה, לתחנת מודיעין, לתחנה בערים יש יכולות טכנולוגיות לתקשר, לראות מצלמות במרחב הציבורי, לתקשר עם האזרח ברמה טכנולוגית, להיות באינטרנט.

<רוני אלשייך: נניח שיש עכשיו ניצולת שואה שהולכת פעם בחודש להוציא את המזומן שלה מהבנק ויש חבורה של הונאות כאלו שעוקבת אחריה ובאיזה שהוא תרגיל תיקח ממנה את המעטפה בלי שהיא תשים לב.

<רוני אלשייך: אם בסוף התחנה לא יכולה לטפל בעניין הזה, להוריד מצלמות, להגיע בסוף אל החבורה ולהחזיר לה את הכסף, שום יחידה ארצית לא תתפנה לדבר הזה.

<רוני אלשייך: זה לא רצח.

<רוני אלשייך: לא יכול להיות שלתחנה בשכבת הפשיעה הזאת, שהיא רלוונטית לתחנת המשטרה שעוסקת בשירות לאזרח, לא יהיו יכולות טכנולוגיות לעשות את זה in-house.

<רוני אלשייך: אחרת פשוט לא יגיעו לזה.

<רוני אלשייך: מה שעשינו זה הורדנו עד למטה את הטכנולוגיות כדי לייצר את היכולת של תחנה לסגור מעגל מקצה לקצה.

<רוני אלשייך: התחלנו בתחנות האורבניות.

<רוני אלשייך: עד סוף 2018 לכל התחנות תהיה יכולת מלאה כזאת.

<ודים גודון: אפילו השנה אנחנו מקדימים - -

<רוני אלשייך: אפילו השנה אנחנו מקדימים חלק מתכנית 2018.

<רוני אלשייך: זה סופר חשוב.

דוד אמסלם: את זה הבנתי.

דוד אמסלם: אני גם חושב שזה מבורך.

עפר שלח: זה מבודד, או שזה מדבר - -?

<רוני אלשייך: זה מדבר עם כל המדינה.

עפר שלח: כמה זה מאובטח סייבר הדבר הזה?

<רוני אלשייך: זה מאובטח.

סאלח סעד: לא בכל התחנות.

<רוני אלשייך: עד סוף 2018 התכנית.

<רוני אלשייך: אנחנו מקדימים אותה.

עפר שלח: זה מונחה שירות?

סאלח סעד: זה דברים מאוד חשובים שחשוב שהאזרח ירגיש אותם.

סאלח סעד: יש הרבה מקומות, גם אצלנו בכפרים הדרוזים, שרואים דברים שתחנות קרובות לא מטפלות בהם כמו שצריך.

<רוני אלשייך: חלק מהפער הוא אם יש מצלמות במרחב הציבורי של הרשות.

<רוני אלשייך: אם לא מצלמים, אין מה להוריד.

<רוני אלשייך: זה חלק מהפער.

<רוני אלשייך: חלק מהפערים קשורים בתקציבי "עיר ללא אלימות" שאנחנו דוחפים מול המשרד.

סאלח סעד: אדוני המפכ"ל, היו הרבה צילומים, הרבה מקרים שלא טופלו כמו שצריך.

סאלח סעד: יש אוזלת יד של המשטרה.

<רוני אלשייך: אני מוכן לשמוע על כל אירוע.

סאלח סעד: צריך לטפל בזה נקודתי, אני אומר לך.

<רוני אלשייך: אם יש אירוע שאתה חושב שיש אוזלת יד, תפנה אלי, נבדוק אותו.

דוד אמסלם: רק להיבט הזה אני אעיר הערה.

דוד אמסלם: אני מניח שתגידו לי שזה בסדר, אני רק רוצה לשמוע את זה.

דוד אמסלם: כשאנחנו מורידים את הטכנולוגיות, אז יש בזה יתרונות בכך שאנחנו רוצים לטפל בפשיעה, אבל יש גם דברים אחרים שהם נגזרת של הדברים האלה ברמת הסיווג.

דוד אמסלם: בסך הכל מדובר באזרחים.

דוד אמסלם: אנחנו יכולים להיכנס להם לצנעת הפרט.

דוד אמסלם: כשזה במקום יותר מסודר ומלמעלה אני פחות מוטרד, בגלל שאני יודע שיש את מנגנוני הבקרה.

דוד אמסלם: כל מנגנוני הבקרה.

דוד אמסלם: כשמורידים למטה, מטבע הדברים צריך לעשות פיקוח יותר.

דוד אמסלם: אני לא רוצה שהמצלמה תיכנס לאיזו שהיא מכונית.

דוד אמסלם: אם מדובר בשודד, זה בסדר, אבל אם מישהו נמצא בתוך המכונית של עצמו ויש לו שם איזה שהוא משהו שהוא בצנעת הפרט שלו, אף אחד לא צריך לראות את זה.

<רוני אלשייך: קודם כל, רמת הפיקוח בכל הנושאים האח"מים היא סופר גבוהה.

<רוני אלשייך: שתיים, הכל בעבודה ברשת.

<רוני אלשייך: מהכיסא של כל גורם בקרה במשטרת ישראל אפשר לראות מה עושים בכל תחנה.

<רוני אלשייך: שלוש, כולם עוברים הכשרה.

<רוני אלשייך: ארבע, הכל דורש צו של שופט, זה מתנהל דרך בית משפט.

<רוני אלשייך: זה לא אומר שאם התחנה יכולה לעשות את זה, היא יכולה לקבל את החומר בלי צו בית משפט.

<רוני אלשייך: יש סדר ופיקוח בעניין הזה.

<רוני אלשייך: הכל מנוהל רשתית, זה לא איזה משהו שמישהו עושה בחושך.

<רוני אלשייך: יש יכולת לגורמי הבקרה, לחטיבת החקירות שעושה בקרה על הדבר הזה לראות בכל רגע נתון מה עושים בכל אחת מהתחנות.

<רוני אלשייך: זה עומד בסטנדרטים.

<רוני אלשייך: הם גם מוכשרים על ידי אח"ם.

עפר שלח: יש פה נקודה בדברים שאומר חבר הכנסת אמסלם.

עפר שלח: אתה מכיר את זה גם מחייך הקודמים.

עפר שלח: בסוף כשאתה עוקב אחרי משהו, המון דברים שהם רעשי רקע נכנסים פנימה.

עפר שלח: כשזה שירות או צבא זה בסדר, זה קלטות שעושים לחבר'ה.

עפר שלח: במשטרה יכולות להיות לזה משמעויות.

עפר שלח: נשאלת השאלה - מה היכולת שלכם לפקח על זה.

עפר שלח: זה חינוך של ארגון הדבר הזה.

<רוני אלשייך: בכל מה שיש לו משמעות מודיעינית, לא רק חקירתית, האנשים הם בכלל, למרות שהם ישבו בתחנה, העובדים של אגף חקירות ומודיעין, כדי שלא ייוצר מצב שמישהו עושה משהו ויראו כאילו הוא מחויב לזירה הגיאוגרפית.

<רוני אלשייך: פה אנחנו מדברים על חקירות.

<רוני אלשייך: הכל פוסט.

<רוני אלשייך: אם היה משהו, אני מוריד את החומר הרלוונטי, חוקר אותו, כדי לבנות תיק בעניין.

<רוני אלשייך: לא מדובר פה על פיקוח.

<רוני אלשייך: כל מה שקשור בפיקוח אלה עובדים שהם חלק מאגף חקירות ומודיעין, כדי לייצר את השליטה הזאת שלא מישהו עושה משהו שהוא לא במסגרת החוק בצורה מלאה.

<רוני אלשייך: לנושאים האלה יש רמת בקרה.

<רוני אלשייך: גם אני רואה אותם, גם דיווחים ליועץ המשפטי לממשלה, גם דיווח על תוצאות.

דוד אמסלם: אני אגיד לך מה מפריע לי, אדוני המפכ"ל.

דוד אמסלם: אני מתייחס למה שעפר אמר.

דוד אמסלם: המשטרה אוספת המון אינפורמציות.

דוד אמסלם: חלקן לא רלוונטיות לעניין.

דוד אמסלם: בקצה יושב שוטר.

דוד אמסלם: רובם הם אנשים טובים, בסדר, אבל יש אנשים שמשתמשים לרעה, אנחנו מכירים את זה בכל המערכות.

דוד אמסלם: היות והם מקבלים בסמכות וברשות, צריך לעשות שם פיקוח עצום.

דוד אמסלם: זה לא שאני רואה או שאתה רואה במסך מהבוקר ויש לך שני שוטרים שאתה עוקב אחריהם.

דוד אמסלם: יש אלפי, אם לא מיליוני אינפורמציות.

דוד אמסלם: אתה לא יכול, זה גל.

דוד אמסלם: אתה לא מסוגל, רק אם אתה נובר.

דוד אמסלם: כשאתה כבר רואה את התקלה בוודאי שאתה יכול ללכת אחורה, אבל על כל תקלה אחת אתה לא יודע על עוד 5,000 תקלות.

דוד אמסלם: צריך, לדעתי, לשים זום.

דוד אמסלם: מצד שני, אני מסכים שצריך את הטכנולוגיות.

דוד אמסלם: אני אעשה דיון על העניין הזה באופן יותר ממוקד, כדי לוודא שהמשטרה עושה את ההגנות הנכונות במובן זה שהיא לוקחת את האינפורמציה שהיא צריכה, ומה שלא, זה באמת נשאר מוגן ולא לשימוש.

<רוני אלשייך: ההגדרות המשפטיות בעניין הזה מאוד חדות.

<רוני אלשייך: הפיקוח של השופטים, אחרי שהם נתנו צו, מאוד הדוק על מה מותר לשמור.

<רוני אלשייך: יש דברים שלפעמים השופט רואה לפני שמותר לי לפתוח אותם, עד כדי כך.

<רוני אלשייך: אני לא רוצה להיכנס לנושאים האלה פה, הם רגישים.

<רוני אלשייך: רמת הפיקוח גבוהה ביותר בנושאים האלה, גם בצמתי החלטה, כלומר, כאשר אנחנו בודקים מישהו בצומת החלטה, קידום וכו', אנחנו עושים סדרת בדיקות שאין לה אח ורע בשום ארגון אחר - אני אומר את זה באחריות - כדי לוודא שאנשים לא עושים שימוש לרעה בסמכויות שלהם ואין "לא ראינו", "לא שמענו" או "לא ידענו".

<רוני אלשייך: אנחנו עושים סדרה של בדיקות, טכנולוגיות ואחרות.

דוד אמסלם: הבנתי.

דוד אמסלם: אני אעשה, כפי שאמרתי, דיון בנושא הזה.

דוד אמסלם: בדיון אני רוצה לשמוע מכם איזה מערכות אחרות אתם רוצים לנטר, זאת אומרת, איזה מערכות אזרחיות אתם רוצים להיכנס פנימה ולנטר.

<ודים גודון: הנושא הבא הוא נושא LPR.

<ודים גודון: פה אנחנו מדברים יותר על מפלי פשיעה.

<ודים גודון: LPR יכול לפתור לנו הרבה מאוד בעיות של כלי רכב לא חוקיים.

זאב בנימין בגין: מה זה LPR?

<רוני אלשייך: זה קורא לוחיות רישוי.

עפר שלח: זה כמו בכביש 6?

<ודים גודון: זה נושא מאוד חשוב.

דוד אמסלם: דרך אגב, אתם שמים אותו במעברים?

<ודים גודון: זה קיים בצבא, זה לא קיים במשטרת ישראל.

<ודים גודון: אנחנו עושים את זה, כדי שיתפוס מספרים במהירויות גבוהות, לא באיטיות, גם מרחוק.

<ודים גודון: זה על כל הנתיבים, לא על נתיב ספציפי.

<ודים גודון: יש פה הרבה מאוד אפשרויות.

<ודים גודון: זה תחום מאוד חשוב שמפתחים אותו.

<ודים גודון: נושא לימס זה כל הנושא של מחשוב.

<ודים גודון: במעבדות מז"פיות של משטרת ישראל המחשוב נמצא מהעשור הקודם, מלפני הרבה מאוד שנים.

<ודים גודון: אנחנו רוצים להתקדם גם בתחום הספציפי הזה.

<ודים גודון: מימד חמישי.

<ודים גודון: זה תקציב אחד שהוקצה עד עכשיו.

<ודים גודון: התכנית תהיה עם תקציבים הרבה יותר גדולים ברגע שנדע יותר מה אנחנו רוצים.

דוד אמסלם: מה זה מימד חמישי?

<רוני אלשייך: מערכות אינטגרציה בתוך המשטרה, היתוך מידע מתקדם.

דוד אמסלם: אני רוצה להבין על מה מדובר.

דוד אמסלם: לא הצלחתי להבין הלכה למעשה למה אתם מתכוונים.

<רוני אלשייך: במשטרה הפשיעה היא לא פשיעה שהיא מקומית.

<רוני אלשייך: כנופיות שעושות פריצות, עושות את זה בכל רחבי הארץ.

<רוני אלשייך: כנופיות שגונבות רכב – בכל רחבי הארץ.

<רוני אלשייך: יש עשרות תחנות משטרה, כל אחת מטפלת בקטע שלה.

<רוני אלשייך: כדי לוודא שהמידע מתחבר אחד לשני - -

דוד אמסלם: זה מידע פנים מערכתי?

<רוני אלשייך: מידע פנים מערכתי, כדי שבסוף ההיתוך יהיה אפקטיבי.

דוד אמסלם: שהמערכת תהיה מסונכרנת.

<רוני אלשייך: נכון.

רויטל סויד: מידע פנים מערכתי, או הצלבה של מידע פנים מערכתי?

<רוני אלשייך: הצלבה של מידע.

<רוני אלשייך: זה תמיד מוגבל, מפני שמצד אחד יש מידור, יש דברים שאתה לא רוצה שיראו מכל מקום.

<רוני אלשייך: מצד שני, אתה רוצה שיהיה אפקטיבי מול הפשיעה שפוגעת בכל רחבי הארץ.

<רוני אלשייך: הכנופיות הן חוצות.

<רוני אלשייך: הבנייה של התוכנות של המשטרה לאורך השנים הייתה מותאמת לסוג מסוים של פשיעה.

<רוני אלשייך: ככל שהפשיעה הופכת להיות רוחבית, כך צריך להתאים את המערכות שלנו, עם כל האילוצים של לשמור על המידור, של לשמור על הדברים שהחוק מאפשר לנו או לא מאפשר לנו.

<רוני אלשייך: יש פה הרבה מאוד מורכבות.

רויטל סויד: זה לא קשור למחשוב.

רויטל סויד: המחשוב מאפשר את זה.

רויטל סויד: זה קשור לזה שתהיה יחידה מסוימת או קבוצה מסוימת שתהיה חשופה לכל החומר שמגיע.

<רוני אלשייך: לא, זה קשור ממש ליכולת של היתוך מידע בתוך המשטרה לכל אחד ואחד מהגורמים שהמידע הזה רלוונטי אליהם.

<רוני אלשייך: לצורך העניין אני אסביר.

<רוני אלשייך: אם עכשיו יש גניבת קלנועית, יש לנו את כבר את התמונה של האיש, אנחנו יודעים איפה הוא.

<רוני אלשייך: האיש הזה נמצא כרגע בתוך שכם.

<רוני אלשייך: הסיכוי שאנחנו נעשה עכשיו מבצע בשביל להביא אותו בגלל קלנועית הוא לא גדול.

<רוני אלשייך: מצד שני, אנחנו פוגשים את האיש הזה בהרבה מאוד מקומות אחרים.

<רוני אלשייך: הוא ממשיך להיכנס לארץ כשוהה בלתי חוקי, הוא עושה כל מיני עבירות בכל מיני מקומות.

<רוני אלשייך: היכולת של כל נגיעה רלוונטית לאיש הזה על ידי שוטר באיזה שהוא מקום שתתחבר למקום אחד כדי שנוכל להיות אפקטיביים מול האוכלוסייה הרלוונטית, הרצידיביסטית, היא לא פשוטה, היא תהליך מאוד מאוד מסובך.

<רוני אלשייך: צריכים לזכור, התנועה פוגשת אותו, השיטור בכל מקום פוגש אותו.

רויטל סויד: מה שאתם אומרים זה שאין לכם את המחשוב המתאים כדי לעשות את כל ההצלבות.

רויטל סויד: אתם עדיין בדור ישן של מחשוב?

<רוני אלשייך: לא.

<רוני אלשייך: זה אומר שהיתוך של כל כך הרבה סוגים של מידע מחייב היום - יש היום כל מיני סוגים של מידע - היתוך מסוג אחר.

<רוני אלשייך: אגב, האתגרים האלה - -

יעל כהן-פארן: מערכות - -

<רוני אלשייך: זה אתגר שיש לכל - -

דוד אמסלם: אני כבר אמרתי קודם, אני אקיים דיון בנושא הזה בוועדת המשנה, כדי להיכנס לרזולוציה, מה שעשינו בזמנו.

דוד אמסלם: עשינו כבר דיון אחד כזה.

<ודים גודון: נושא של מצלמות גוף.

<ודים גודון: אנחנו השקענו עד עכשיו - זה לא רק מיליון שקל - בתשתיות, כדי לדעת ולהעביר סרטים, קבצי ויזונט בתוך משטרת ישראל.

<ודים גודון: לא חוכמה לצלם ולשים מצלמה בתחנה שאחר אתה לא יכול להעביר את זה לבית משפט, אתה לא יכול להעביר את זה לאגף חקירות, אתה לא יכול להעביר את זה לשום מקום.

<ודים גודון: בנינו מערכת עם אוטוסטרדת מידע, שיכולה לעביר קבצי וידאו מתחנות אל המטה וחזרה.

<ודים גודון: הן נשמרות במקום מסוים.

<ודים גודון: בשלב הבא אנחנו יכולים לעשות הכל עם סרטי וידיאו.

<ודים גודון: מצלמות גוף, אנחנו התחלנו עם הפרויקט של לרשת את כל את מי שנפגש עם האזרח.

דוד אמסלם: את מי אתם מייעדים?

<רוני אלשייך: שוטרים שבאים במגע עם האזרח.

<רוני אלשייך: המגע עם האזרח כאשר שוטר מצלם - -

דוד אמסלם: את זה הבנתי.

דוד אמסלם: מי מוגדר כבעל מגע?

<ודים גודון: סייר, סייר תנועה.

<ודים גודון: בשלב הראשון זה סייר וסייר תנועה.

<רוני אלשייך: יש נושאים שאנחנו עוד לא החלטנו עליהם, כמו אם באירועים ציבוריים השוטרים יהיו מצוידים.

<רוני אלשייך: אני מניח שבסוף כן.

דוד אמסלם: שוטרי תנועה?

<רוני אלשייך: שוטרי תנועה כן.

<רוני אלשייך: המטרה היא שהממשק, המגע עם האזרח יהיה מגע מצולם.

<רוני אלשייך: מה זה עושה?

<רוני אלשייך: אחד, זה מרסן את האזרח.

<רוני אלשייך: שתיים, זה מרסן את השוטר.

<רוני אלשייך: שלוש, זה מקל אחר כך כשמבררים מה היה , מי היה, דיונים בבית משפט.

דוד אמסלם: אני מסכים איתך שכולם נהנים מהעניין הזה.

דוד אמסלם: זה בסדר.

<רוני אלשייך: רק מה, האתגר הוא אתגר עצום, מפני שאתה לא רוצה, כמו שחלק מהמשטרות ברחבי העולם עשו, שזה יישב באיזה ענן כך שכל תחנה מנהלת את הגיבוי שלה.

<ודים גודון: אנחנו כמעט הראשונים בתחום הזה.

<רוני אלשייך: אין לאף אחד פרויקט כזה כמו שאנחנו עושים.

<רוני אלשייך: משמעותו בעצם זה שמצד אחד השוטר לא יכול לגעת בקובץ, הוא לא יכול לשנות אותו, הוא לא יכול למחוק אותו.

<רוני אלשייך: חוץ מלקשר אותו לדוח פעולה הוא לא יכול לעשות שום דבר.

<רוני אלשייך: מצד שני, אתה רוצה שהחוקר יוכל לראות את הקובץ, שרק השוטר שהיה מעורב יוכל לראות את הקובץ, את כל ההקשרים האלה, כדי שיישמר התהליך המשפטי.

<רוני אלשייך: אתה רוצה שלא ייעלם לך הקובץ, שלא כשמורידים חומר לפרקליטות זה יהיה שם, או אם הולכים לתביעה המשפטית זה יהיה שם.

<רוני אלשייך: בקיצור, לנהל את הביזנס הזה בצורה נשלטת, כדי שבכל רגע נתון תוכל לראות איפה נמצאים הקבצים, מה קושר לאותו אירוע וכו'.

<רוני אלשייך: אף אחד לא עשה פרויקט כזה, כולם עושים אותו stand-alone.

<רוני אלשייך: אנחנו עשינו אותו מערכתי, כלומר, זה נשמר בתחנה.

<רוני אלשייך: כשנבדקת התקינות, זה עובר לחוות השרתים של המשטרה.

<רוני אלשייך: אין מצב שאני בא ואומר, אני לא יודע איפה הקובץ, נעלם הקובץ.

<רוני אלשייך: בסוף מדובר פה בעשרות אלפים, במאות אלפים של אירועים, לכן זו חתיכת אתגר.

<רוני אלשייך: אנחנו לקחנו אותו big-time.

<רוני אלשייך: אני חושב שזה נכון על כל המשטרה.

<ודים גודון: פה אנחנו יכולים לראות את עיקרי ההוצאה של משטרת ישראל.

<ודים גודון: אפשר לחזור על זה, אפשר לדלג.

<ודים גודון: כמו שדיברנו, רוב ההוצאה של משטרת ישראל זה תקציב הקניות והפיתוח.

<ודים גודון: מוסדות חינוך – 347 מיליון שקל .

<ודים גודון: אני מדבר על בסיס תקציב.

<ודים גודון: קרן בלאי של משטרת ישראל.

<ודים גודון: לפני כעשור, ב-2007, מוסדר קרן הבלאי של משטרת ישראל.

<ודים גודון: הקרן יושבת במשרד.

<ודים גודון: הניהול הוא משולב - משרד האוצר, המשרד לביטחון פנים - -

דוד אמסלם: זה בלאי למבנים?

<ודים גודון: להחלפת כלי רכב.

<ודים גודון: עד אז כלי רכב פעם הוחלפו, פעם לא הוחלפו.

<ודים גודון: כשיש flat בממשלה,flat בזה, הדבר הראשון, לא מחליפים כלי רכב, ואז כלי רכב הגיעו - -

דוד אמסלם: זה דבר מאוד הגיוני.

<ודים גודון: בנושא של דלק אנחנו מגיעים כמעט ל-200 מיליון שקל.

<ודים גודון: דרך אגב, למשטרת ישראל יש התייעלות מאוד גדולה בכלי רכב.

<ודים גודון: יש לנו מערכות, יש לנו ביזור משאבים לכל גוף, לכל מחוז, לכל תחנה.

<ודים גודון: כל ניידת מקבלת מכסת דלק.

<ודים גודון: אנחנו יודעים בדיוק כמה ליטרים צורכת אותה ניידת או אותו רכב.

<ודים גודון: אנחנו מעודדים התייעלות.

<ודים גודון: ההתייעלות נשארת בשטח.

<ודים גודון: מפקדים מכירים ויודעים את זה.

<ודים גודון: כולם מנסים לחסוך בדלק, כמובן שבלי לפגוע במבצעיות.

<ודים גודון: יש פה את האיזון הזה.

<ודים גודון: נושא כלכלה, הרחבנו על זה.

דוד אמסלם: דרך אגב, כלכלה זה גם כיבודים בלשכות או זה רק אוכל בחמגשיות?

<ודים גודון: זה לא כיבודים.

דוד אמסלם: אין לכם תקציב כיבודים?

<ודים גודון: יש תקציב כיבודים, הוא מאוד קטן, הוא זניח.

<ודים גודון: הוא הרבה פחות משירותי ניקיון, לכן הוא לא פה.

<ודים גודון: הכיבודים - אני לא יכול להוציא את זה בשלוף - זה כסף מאוד קטן.

<ודים גודון: זה סביב מיליון שקל, אולי פחות.

<ודים גודון: אפשר לבדוק ולהעביר נתון לוועדה.

<ודים גודון: זה מאוד נמוך.

<ודים גודון: דרך אגב, פה אנחנו רואים 169 מיליון שקל לכלכלה, כאשר שם ראינו 182.

<ודים גודון: שם דיברנו על הוצאה, פה אני מדבר על בסיס תקציב.

<ודים גודון: אפשר לראות את הכותרת.

<ודים גודון: את שאר התקציב אני מקבל - - מכללה לאומית לשוטרים - זה התקציב שאני מעביר לזכיין ברמה שנתית.

דוד אמסלם: מה זאת אומרת, הוא מתפעל את המכללה?

<ודים גודון: אנחנו בנינו את המכללה בשיטת ppp.

<ודים גודון: הזכיין בנה, מתפעל ומעביר חלק למשטרת ישראל.

<ודים גודון: אנחנו מעבירים לו תשלום קבוע של כמעט מאה מיליון שקל, ותשלום שוטף בגין ההדרכות והכלכלה במכללה.

<ודים גודון: זה התקציב פחות או יותר.

סאלח סעד: כל מה שמופעל - - ?

<ודים גודון: הכל.

דוד אמסלם: המבנים שלו?

יעל כהן-פארן: גם ההדרכות?

<ודים גודון: זה ppp.

<ודים גודון: בעוד 22 שנים זה חוזר למדינה.

<רוני אלשייך: חלק מההדרכות.

<ודים גודון: הדרכות אזרחיות יותר, כולל קרב מגע, דברים כאלה שכן אפשר להעביר לאזרח.

סאלח סעד: בזה אתה חוסך כסף?

<רוני אלשייך: כדי לייצר ppp אתה צריך שהזכיין בשוטף יקבל מספיק כסף, כדי שישתלם לו להשקיע את - -

יעל כהן-פארן: למשטרה זה חסך כסף כל הדבר הזה?

<רוני אלשייך: זו שיטת מימון.

<רוני אלשייך: בסוף את זה אנחנו לא עושים, את זה עושה חשכ"ל.

יעל כהן-פארן: בכביש אתה לוקח כסף מהאזרחים.

יעל כהן-פארן: פה המשטרה מוציאה כל שנה.

<רוני אלשייך: הפוך.

<ודים גודון: מצד שני, המשטרה ניסתה לבנות את זה ב-1998 אבל לא הצליחה.

<ודים גודון: שמנו אבן פינה מ-1994.

<ודים גודון: לא הצלחנו לבנות, כי זה עולה הרבה מאוד כסף חד פעמי.

<ודים גודון: האוצר הציע ללכת לכיוון הזה ב-2005-2006.

<ודים גודון: הוא התחיל לבנות הסכם זיכיון.

<ודים גודון: בשיטה הזאת מענק ההקמה הוא מאוד נמוך.

<ודים גודון: את רוב התקציב החד-פעמי הזכיין מעביר, הוא מגלגל את זה לתקציב השוטף, ולכן מבחינת המשטרה, מבחינה מימונית היה יותר קל למדינה.

<ודים גודון: זה לא רק למשטרת ישראל.

<ודים גודון: יש פה מימון משותף של כלל המשרד לביטחון פנים.

<ודים גודון: זה היה יותר נכון.

<ודים גודון: גם הזכיין, כנראה הוא יותר יעיל בחלק גדול מהתחומים, בעיקר אזרחיים.

עפר שלח: מי זה הזכיין?

<ודים גודון: "פוליסטי".

לאה פדידה: בבסיס התקציב לא כתוב הסברה ופרסום.

לאה פדידה: אין לכם בכלל, לא הסברה ולא פרסום?

<ודים גודון: ה-800 אלף שקל זה תקציב הפרסום, הוא בבסיס תקציב משטרת ישראל .

<ודים גודון: כמובן שיש תקציב על שינויו.

<ודים גודון: בתקציב שקיבלנו לטובת ירושלים שמנו חלק מהכסף, קצת פחות ממיליון, לטובת גיוס השוטרים.

<ודים גודון: במגזר הערבי אנחנו עושים פליירים.

<ודים גודון: יש לנו מינהלת למגזר הערבי.

<ודים גודון: אנחנו משקיעים הרבה מאוד כספים לגיוס האוכלוסייה, להסברה באוכלוסייה.

לאה פדידה: זה מוטמע בתוך הסעיפים, אין לזה סעיף - - ?

<ודים גודון: לא, זה תקציב על שינויו, זה לא תקציב בבסיס.

<ודים גודון: הבסיס הוא 800 אלף שקל.

דוד אמסלם: יש לי שאלה לך ולדוד.

דוד אמסלם: אני מחלק את זה לשני חלקים.

דוד אמסלם: אל"ף, את הנושא של הבינוי.

דוד אמסלם: הרבה פעמים המדינה נכנסת למכרזים האלה, היא אומרת לזכיין: תקשיב, בוא תבנה, תשכיר לי את זה ל-30 שנה, ל-40 שנה, כאשר אני אשלם לך עכשיו מחיר פיקס, בעוד 40 שנה זה חוזר אלי.

דוד אמסלם: זו שיטה אחת.

דוד אמסלם: זה לגבי המבנה עצמו.

דוד אמסלם: לגבי התפעול, זה דבר שהוא משתנה, זאת אומרת, זו לא חבילה.

דוד אמסלם: אני חושב שהגיוני יותר לבוא ולבנות פרויקט שאתה לוקח הצעה על המבנה בקומפלט, כשהתפעול זה משהו אחר.

דוד אמסלם: הוא לא צריך להגיש לך את האוכל, האוכל זה זכיין.

<רוני אלשייך: אין ppp כלכלי בלי שיש לו חלק תפעולי.

<רוני אלשייך: זה לא משתלם לו.

דוד אמסלם: יש היום הכל.

דוד אמסלם: גם משרד החינוך - -

עפר שלח: דודי, היום בבית ספר לטיסה עושים כך.

עפר שלח: זה פטנט של האוצר.

דוד אמסלם: לא הבנת.

דוד אמסלם: אני אסביר גם מדוע.

דוד אמסלם: תראה, למשל בבתי הספר משרד החינוך יצא וביקש הצעה.

דוד אמסלם: הם יצאו לבניית בתי ספר.

דוד אמסלם: הזכיין לא הגיש שם ארוחות לילדים.

דוד אמסלם: זה משהו אחר.

דוד אמסלם: למה?

דוד אמסלם: תראה, מי שמתמחה בבינוי, מתמחה בבינוי.

דוד אמסלם: אם הא מעמיס גם את האוכל, אז הוא על האוכל נותן לך מחיר חבל על הזמן כי זה לא מעניין אותו.

דוד אמסלם: מה הקשר בין זה לבין האוכל?

דוד אמסלם: אני חושב שזה רעיון המכרזים.

דוד אמסלם: אתה יכול לצאת למכרז אחד להכל.

דוד אמסלם: אתה יכול להגיד בכנסת: אני רוצה הצעת מחיר מבן אדם שנותן לי הכל – דלק , חשמל, ניקיון, אוכל, מים, שכר.

דוד אמסלם: הרעיון לפצל את המכרזים הוא בכך שאתה לוקח את ההתמחות במכרז הספציפי.

דוד אמסלם: אתה גם מקבל את המחיר הנכון.

<רוני אלשייך: אני אסביר, למרות אני לא כלכלן ולא מייצג את האוצר.

<רוני אלשייך: בסוף האוצר מחליט פה.

<רוני אלשייך: זה גם לא המכרז שלי.

<רוני אלשייך: אני בכל זאת אסביר, כי יש לי קצת ניסיונות בלבחון פרויקטים כאלה בעבר.

<רוני אלשייך: מה שקרה זה ככה: קודם כל, יש שיקול שאם אתה בונה ולא עושה את האחזקה, הבנייה שלך תהיה פחות איכותית.

<רוני אלשייך: אם אתה עושה ppp, הוא צריך לעשות את האחזקה.

דוד אמסלם: של המבנה.

<רוני אלשייך: בטח.

דוד אמסלם: אין בעיה.

<רוני אלשייך: אז קודם כל הסיפור של האחזקה.

<רוני אלשייך: הדבר השני, בסוף זה צריך להשתלם לזכיין, כי אחרת הוא לא יתמודד במכרז.

<רוני אלשייך: כדי שזה ישתלם לו, צריך שהתקציב השנתי יהיה מספיק גדול שיהיה לו משתלם להשקיע.

<רוני אלשייך: כדי להגיע למספרים האלה, האוצר בודק האם יש מספיק מרכיבים תפעוליים שמגיעים לאיזה שהוא מספר שהדבר הזה כלכלי.

<רוני אלשייך: בלי זה אף אחד לא יקפוץ על המכרז.

דוד אמסלם: אדוני המפכ"ל, אני במקצוע 35 שנה.

דוד אמסלם: אני לא מקבל את התזה שלך בשום פנים ואופן.

<רוני אלשייך: זו לא תזה שלי, זו תזה של האוצר.

דוד אמסלם: דרך אגב, גם אסור לחשוב ככה.

דוד אמסלם: הוא מקבל תג מחיר לגבי הבנייה פלוס האחזקה.

דוד אמסלם: שיבקש עוד 10%.

דוד אמסלם: זה לא קשור לאוכל.

דוד אמסלם: לא משלמים לו דרך האוכל.

<ירון ישראלי: יש פה יעילות שאתה - -

עפר שלח: דודי, אתה צודק, רק הבעיה היא שהתזה היא לא של המשטרה, זו התזה של האוצר.

עפר שלח: האוצר הכניס את כולם לסיפור הזה.

עפר שלח: אתה הולך לבן אדם הלא נכון.

דוד אמסלם: לא קשור.

דוד אמסלם: אנחנו חושבים ביחד.

דוד אמסלם: הרי ברור לי שמי שיצא לזה זה האוצר, גם מתוך כוונות טובות.

דוד אמסלם: אני חושב שכאן זה לא נכון החיבור הזה.

מיקי לוי: מכיוון שגם בכנסת לא היה כסף, מגרש החנייה שאנחנו חונים בו הוא בדיוק אותו דבר ל-25 שנה.

יעל כהן-פארן: כל הבניין הזה.

דוד אמסלם: זה בסדר.

דוד אמסלם: דרך אגב, זה חלק, לדעתי, מהדיון שאני אעשה.

דוד אמסלם: המטרה היא שגם נשוחח בינינו, שזה יצוף ויביא חומר למחשבה למי שצריך.

דוד אמסלם: בקשה, בוא נתקדם.

<ודים גודון: על טכנולוגיות, על בינוי תחנות דיברנו.

<ודים גודון: שוב, אלה תקציבים שנמצאים בבסיס תקציב.

<ודים גודון: אח"ם ואג"ם זה 141 מיליון שקל.

דוד אמסלם: מה זה?

<ודים גודון: זה בעיקר רכישת ציוד אג"מי.

<רוני אלשייך: שכפ"צים, כלי נשק, קסדות, אמצעי פיזור.

<ודים גודון: תחמושת, נשקים וכו'.

<ודים גודון: ביטוח ותיקוני כלי רכב – 108 מיליון שקל.

דוד אמסלם: אני מציע לכם לעשות סעיף אחד של רכישות, לא לפזר אותו בכמה.

<ודים גודון: אנחנו בעד.

דוד אמסלם: אחד עם תתי סעיפים, כדי שאם אני רוצה לדעת מה הרכישה, אז לא אח"ם פה 130, שם 700.

דוד אמסלם: אני רוצה תמונה אחת.

סאלח סעד: זה גם מסדר לך את העסק.

<ודים גודון: אנחנו בעד.

דוד אמסלם: יש תתי סעיפים בפנימיים.

דוד אמסלם: דרך אגב, ברכישות צריך להיות סעיף לכל דבר.

דוד אמסלם: אם יש לך 20 אלף סוגי רכישות, יש לך 20 אלף תתי סעיפים.

דוד אמסלם: ככל שאתה תעשה תת סעיף יותר מדויק, יותר למטה, ככה אתה שולט יותר, הבקרה היא גם יותר נכונה.

<ודים גודון: על ביטוח תיקון כלי רכב דיברנו.

<ודים גודון: החשב ירחיב על זה.

דוד אמסלם: מה זו תחבורה ציבורית?

<ודים גודון: תחבורה ציבורית זה תשלום שאני מעביר דרך משרד התחבורה לחברות תחבורה ציבוריות על זה ששוטרים נוסעים חינם בתחבורה ציבורית.

<ודים גודון: לפי החוק אני מחויב לתת תשלום.

<ודים גודון: משרדי ממשלה אחרים, דרך אגב, נותנים אחזקת רכב.

דוד אמסלם: שוטר היום משלם, הוא לא פטור?

<רוני אלשייך: כדי שהוא לא ישלם - -

דוד אמסלם: זה זה?

<רוני אלשייך: זה זה.

<רוני אלשייך: זה במקום לתת לו הוצאות נסיעה.

סאלח סעד: זה סכום אחיד, או לפי נסיעה של שוטר?

<רוני אלשייך: זה סכום אחיד.

<רוני אלשייך: אנחנו כל הזמן חוקרים את הנושא הזה, מנסים להוריד ממנו.

<ודים גודון: ישבנו יחד עם משרד התחבורה.

סאלח סעד: אין לכם אינדיקציה כמה שוטרים נוסעים ברכבת.

סאלח סעד: איפה יש לכם אינדיקציה?

<רוני אלשייך: אנחנו בודקים את זה.

<ודים גודון: עשינו סקרים.

<ודים גודון: אנחנו חושבים שאנחנו משלמים פה יותר כסף לחברות חיצוניות.

<ודים גודון: אנחנו בשיח מול משרד האוצר ומשרד התחבורה.

דוד אמסלם: להוריד את זה קצת.

<ודים גודון: או להוריד את זה, להעביר לבסיס תקציב ושהם יטפלו בזה, כי אנחנו פשוט לא משתמשים בזה, או יש עכשיו לכל שוטר כרטיס חכם שאנחנו נשלם בהתאם לתשלום בפועל ונקבל הנחות כמו שכל אזרח מקבל.

<ודים גודון: לדעתנו נשלם פחות.

<ודים גודון: על מאבטחים דיברנו.

<ודים גודון: שוב, זה בסיס תקציב.

<ודים גודון: בפועל זה 99 מיליון שקל.

דוד אמסלם: בוא נלך לאתגרים.

<ודים גודון: זה לא אתגרים של משטרת ישראל, זה אתגרים של ביצועים, התקציבים של משטרת ישראל.

<ודים גודון: המצגת מותוות לטובת הביצוע.

<ודים גודון: קודם כל, אנחנו מדברים על התכנית האסטרטגית.

<ודים גודון: על מנת לראות שאנחנו יודעים לחבר בין מקורות ושימושים ולהיות רלוונטיים, אנחנו צריכים לבנות תכנית אסטרטגית.

<ודים גודון: אנחנו צריכים לטפל בצווארי בקבוק, לראות איפה צווארי הבקבוק.

<ודים גודון: גילינו בשנתיים האחרונות בכל ההתעצמות של משטרת ישראל שאנחנו עוברים במגזר הערבי ובירושלים, אם זה בשיטור רגלי, בשיטור עירוני, שדווקא תחום הפיתוח הטכנולוגי לוקח הרבה מאוד זמן.

<ודים גודון: תחום הבינוי שדיברנו עליו לוקח הרבה מאוד זמן.

<ודים גודון: אז התחלנו, פשוט מאוד לקחנו את התהליך של בינוי מהתחלה.

<ודים גודון: מרגע של אישור הכסף על ידי משרד האוצר עד לרגע שיש לי תחנה לקחנו את התהליך.

<ודים גודון: באיפה שזיהינו שיש צווארי בקבוק אנחנו מטפלים.

<ודים גודון: דרך אגב, אחד מצווארי הבקבוק המרכזיים, כמו שהמפכ"ל דיבר עליהם, זה חוזים אישיים שלא קיימים במשטרת ישראל, רק שוטרים אפשר להעסיק.

דוד אמסלם: אני אקיים דיון בעניין.

<ודים גודון: על תהליכי רכש בארגון אנחנו עובדים.

<ודים גודון: יחד עם אט"ל ועם מחלקת רכישות אנחנו עושים איזה שהוא תהליך מאוד סדור.

<ודים גודון: אנחנו עושים תכנית עבודה לרכש.

<ודים גודון: אנחנו לא קונים מה שדחוף, אנחנו קונים לפי תכנית העבודה, כאשר בסופו של דבר אנחנו קונים יותר דברים דחופים, יותר חשובים.

<ודים גודון: אנחנו מצליחים לעשות את זה יותר.

<ודים גודון: מאוד חשוב לנו שחרור תקציבים עקיפים בשלב מוקדם של השנה, שזה מה שדיברנו, על הבעיות המימוניות של משטרת ישראל.

דוד אמסלם: ראיתי.

דוד אמסלם: ודים, בוא נתקדם.

<ודים גודון: שימוש בסעיפי הרשאה להתחייב, אדוני היושב-ראש דיבר על זה.

<ודים גודון: אנחנו בבינוי תחנות משתמשים בזה, אין לנו את רוב התקציב.

דוד אמסלם: אני אטפל בזה.

דוד אמסלם: רשמתי.

דוד אמסלם: מה זה מגדלור?

<ודים גודון: מגדלור זו תכנית העבודה של משטרת ישראל - -

לאה פדידה: רוב האתגרים שהוצגו לנו הם אתגרים תקציביים.

דוד אמסלם: הסיפור הוא תקציבי פה.

לאה פדידה: אני יודעת.

<ודים גודון: יש עוד כמה אתגרים למשטרה.

לאה פדידה: אתה יודע שמדיניות מתורגמת לתקציב, תקציב מגדיר מדיניות.

לאה פדידה: האם בתוך האסטרטגיה ובתוך היעדים אנחנו שמים תקציב לפיתוח, למשל, של תכנית למיגור אלימות בנשים שאתם לא כל כך יודעים להתמודד עם זה?

<ודים גודון: זה זה.

<ודים גודון: מה זה מגדלור?

<ודים גודון: מגדלור זו תכנית עבודה לבניין הכוח של משטרת ישראל לשנים 2017-2018.

דוד אמסלם: אתם בונים תכנית עבודה לשנתיים, או יש לכם תקציב רב-שנתי?

<רוני אלשייך: התקציב הוא דו-שנתי, אין לנו תר"ש פורמאלי.

דוד אמסלם: למה?

<רוני אלשייך: יש לנו תכניות רב-שנתיות, כמו - -

דוד אמסלם: אני מדבר על תכנית של המשטרה, עזוב משהו נקודתי.

<רוני אלשייך: יש תכניות רב שנתיות.

<רוני אלשייך: הבעיה היא שאין לנו תכנית רב שנתית מתוקצבת, כלומר, אין סיכום אוצרי למה יהיה התקציב שלנו ב-2019,2020.

<רוני אלשייך: אין סיכום אוצרי.

דוד אמסלם: למה?

לאה פדידה: הגשתם בקשה לתכנית רב-שנתית?

<רוני אלשייך: אנחנו רוצים להתחיל החל מ-2019 להיכנס לתכנית רב-שנתית.

<רוני אלשייך: אני מקווה שאנחנו נצליח מול האוצר לסכם תכנית רב-שנתית מתוקצבת.

דוד אמסלם: זו נקודה חשובה.

דוד אמסלם: אני חושב שהמשטרה חייבת להכין תכנית עבודה רב-שנתית, מינימום ל-5 שנים.

דוד אמסלם: אני לא מדבר על עשור.

דוד אמסלם: אם הייתי מפכ"ל המשטרה, זה מה שהייתי מבקש מכם להציג, קודם כל תכנית עבודה.

דוד אמסלם: עזוב כסף.

דוד אמסלם: אני כמפכ"ל רוצה לדעת לאן אני הולך, לא שנה הבאה.

דוד אמסלם: אני חושב שאתם צריכים להכין לעצמכם תכנית רב שנתית, לפחות 5 שנתית, כמו שהצבא מכין.

עפר שלח: היא צריכה להיות קשורה למתווה תקציבי.

דוד אמסלם: דרך אגב, קודם אני מכין תכנית מה אני צריך, אחרי זה אני מתחיל לחבר את התקציב.

עפר שלח: אני רוצה תחנת משטרה לכל אזרח, אבל זה לא במסגרת האפשרויות.

דוד אמסלם: אם הייתי מפכ"ל המשטרה וזה מה שהיית מציג, אני מניח שאם הייתי השר הייתי מפטר אותך על זה.

דוד אמסלם: הוא צריך להכין תכנית רב שנתית מה לדעתו היעדים של משטרת ישראל והצרכים.

עפר שלח: אני אומר לך כיו"ר ועדת משנה לתפיסה ובניין הכוח בוועדת חו"ב שבזה אנחנו מתעסקים המון, שהתהליך האמיתי צריך להיות שיש הגדרת יעדים למשטרה.

עפר שלח: מהגדרת היעדים האלה נוצרים שני דברים: התכנית הרב שנתית, כשבצידה מתווה תקציבי תואם.

עפר שלח: בלי זה אחד לא שייך לשני.

עפר שלח: לצבא לא הייתה תכנית רב שנתית במשך 6 שנים, מ-2010 ועד 2016, בין השאר מפני שלא היה מתווה תקציבי.

עפר שלח: זה הצבא, שהוא כביכול יותר מסודר.

זאב בנימין בגין: כיושב-ראש לשעבר של אותה ועדת משנה מלפני 20 שנה, אני יכול להעיד שהיו תכניות רב שנתיות בצבא שלא התכנסו תקציבית.

זאב בנימין בגין: לעיתים מוטב שלא תהיה תכנית מאשר שאתה תבנה ופתאום תעמוד מול שוקת שבורה.

זאב בנימין בגין: צריך את התיאום הזה לארגן מלכתחילה באינטראקציות, בתהליכים חוזרים ונשנים עם משרד האוצר.

דוד אמסלם: אני לא מקבל את זה.

לאה פדידה: אז אולי הגיע הזמן כן לעשות את זה.

דוד אמסלם: אני חושב שהמשטרה צריכה לבנות תכנית רב שנתית.

דוד אמסלם: אני מסכים עם מה שעפר אומר.

דוד אמסלם: בוודאי שיש יעדים שמגדירים למשטרה.

דוד אמסלם: מזה אתה גוזר תכנית רב-שנתית שאתה מחבר אותה לתקציב.

זאב בנימין בגין: לא אמרתי דבר שונה, רק הרחבתי את מספר השנים של הכישלון שלנו.

דוד אמסלם: מצוין.

דוד אמסלם: אני חושב, דרך אגב, שמוטלת על המשטרה להכין את התכנית ולהציג אותה גם בפני הכנסת.

דוד אמסלם: יש פה כנסת ויש ממשלה.

דוד אמסלם: הרעיון הוא לחבר תכנית עם כסף, אחרת לא עשינו כלום.

דוד אמסלם: בוודאי ובוודאי אני רוצה לדעת מה המשטרה חושבת בתכנית שלה, מה היא צריכה.

דוד אמסלם: אני לא חושב שזה נכון להגיד: חבר'ה, קחו 11 מיליון שקל, עזבו אותנו, תעשו מה שאתם רוצים.

דוד אמסלם: הוא צריך להגיד לו: אדוני, לא מספיק לי 11, לפי התכנית שלי אני צריך 17.

דוד אמסלם: בוא אני אראה לך, זה, זה וזה.

עפר שלח: אם הוא היה צבא זה מה שהוא היה אומר.

עפר שלח: הוא גם היה מקבל את הכסף.

דוד אמסלם: אני עושה את ההפרדה.

דוד אמסלם: אני חושב שהמשטרה צריכה לבנות את התכנית.

דוד אמסלם: אם היא תציג את זה כאן עוד לפני דיוני התקציב, אני מניח שיהיה יותר קל גם לחבר לזה תקציב.

דוד אמסלם: תחשבו על זה.

<רוני אלשייך: אנחנו נשמח.

<ודים גודון: כמו שאמר חבר הכנסת שלח, אני חושב שלראשונה המשטרה בנתה תכנית דו שנתית ל-2017-2018, שמצד אחד יש את השימושים, את כל הצרכים של המשטרה, ומצד שני יש את המקורות, את כל התקציבים, את כל המשאבים שעוזרים לצרכים האלה לקרות.

<ודים גודון: היא מתוקצבת וסגורה תקציבית.

<ודים גודון: לפני זה לא היה קיים.

<ודים גודון: עכשיו אנחנו נמצאים במסגרת תכנית שהיא אמנם דו שנתית, אבל אנחנו רוצים להרחיב אתה לתכנית 4 שנתית לפחות, ל-2019 והלאה.

<ודים גודון: כמו שנאמר פה, יצאנו מיעדי ארגון שהוגדרו על ידי המפכ"ל ועל ידי השר.

<ודים גודון: עשינו איזו שהיא הערכת מצב.

<ודים גודון: בנינו כיווני פעולה מרכזיים.

<ודים גודון: כנגזרת מכיווני הפעולה בנינו משימות.

<ודים גודון: המשימות האלו הרכיבו תכנית מגדלור לשנים האלו.

<רוני אלשייך: המשטרה מסתכלת על השיטור כשיטור דו-כיווני: שיטור מהתופעות, מה שאנחנו קוראים לו שיטור קלאסי - האוריינטציה שלו במשטרת ישראל הוא שיטור קהילתי – ושיטור מהיעדים, שזה כנופיות, ארגוני פשיעה וכו', שזה בא מהמודיעין.

<רוני אלשייך: זה נקרא שיטור גבוה, זה נקרא שיטור קלאסי.

<רוני אלשייך: בשיטור הקלאסי המיקוד שלנו זה רפורמת האמון שהצגנו בתוך הוועדה.

<רוני אלשייך: עם הזמן אפשר להראות את הישגיה.

<רוני אלשייך: זה שינוי תפיסת התפקיד של המשטרה במובן של מכוונות ללקוח.

<רוני אלשייך: כל השיטור הקלאסי הוא מוכוון לקוח, מוכוון קהילה.

<רוני אלשייך: התכנית נבנית כך מלמטה, bottom-up.

<רוני אלשייך: בתוכה נכנסים כל פערי השיטור שאנחנו סוגרים - מזרח ירושלים, מגזר ערבי, נגיעה בחרדים, שבזה הפער עדיין עצום.

<רוני אלשייך: כל הדברים האלה נכנסים לשיטור הקלאסי.

<רוני אלשייך: הלבנה השנייה זה כל מה שקשור בשיטור הגבוה, הרצף המודיעיני, שזה התכניות המודיעיניות.

<רוני אלשייך: ייעודן הוא: לחבר את איי המודיעין בתוך משטרת ישראל בצורה טובה יותר כדי להגדיל את האפקטיביות, לתת רצף טכנולוגי ומודיעיני לאורך משטרת ישראל, ולייצר בידול בין חומר החקירה וחומר המודיעין.

<רוני אלשייך: העברנו גם חוק בעניין הזה בהצלחה.

<רוני אלשייך: אנחנו עכשיו עסוקים ביישומו, כדי לעשות אותו מה שנקרא by the book , לפי החוק.

רויטל סויד: אבל גם היום יש בידול.

<רוני אלשייך: לא.

<רוני אלשייך: עד שעבר החוק מה שקרה זה שהפסיקה הפכה את כל המודיעין שלנו לחומר חקירה, נאלצנו לבנות את תמונת המודיעין על פי ארגון הפשיעה, כלומר, לא יכולנו להגיד: זה חומר שלא עובר לצד השני כי אין שום ערך להגנת הרשות.

<רוני אלשייך: העברנו את זה.

<רוני אלשייך: אני חושב שוועדת חוקה, חוק ומשפט הלכה איתנו פה כברת דרך חשובה, זאת מבלי לפגוע ביכולת של העבריין להתגונן, כי גם לעבריין מותר להתגונן.

<רוני אלשייך: יש לזה המון התאמות תהליכיות בתוך המשטרה.

דוד אמסלם: איך אתם מחליטים איזה חומר להעביר ואיזה לא?

<רוני אלשייך: קודם כל, ההחלטה היא של פרקליטות.

דוד אמסלם: אני מניח שאתה מדבר עם הפרקליטות.

דוד אמסלם: על מה מדובר?

<רוני אלשייך: כל החומר הרלוונטי להגנתו של החשוד, כל החומר הרלוונטי העוסק בחשוד שאולי יהיה - זה יהיה שלו.

<רוני אלשייך: נניח שאספתי על ארגון פשיעה והיה מישהו בתוך ארגון הפשיעה שכרגע אנחנו עוסקים בעבירה שהוא הוביל.

<רוני אלשייך: נניח שהוא הוביל איזה שהוא ארגון משנה כזה שעוסק בהימורים לא חוקיים.

<רוני אלשייך: בסופו של דבר, מה שעד החוק הזה היינו צריכים להעביר זה את כל מה שאספנו על ארגון הפשיעה, כאשר בסוף ארגון הפשיעה יושב ומקבל בצורה מסודרת את מה שמשטרת ישראל יודעת עליו.

<רוני אלשייך: זה בלתי נסבל.

רויטל סויד: אבל אתה מוציא תעודת חיסיון.

<רוני אלשייך: זה לא פשוט.

רויטל סויד: לפחות זה לא דברים מדויקים.

<רוני אלשייך: אלה דברים מאוד מדויקים.

<רוני אלשייך: יש הגדרה של רשויות מודיעין.

דוד אמסלם: אנחנו מבינים את העניין.

דוד אמסלם: השאלה איפה החיתוך, מי קובע מה כן, מה לא.

<רוני אלשייך: הפרקליטות קובעת מה כן, מה לא.

דוד אמסלם: הפרקליטות עצמה קובעת מה כן, מה לא?

<רוני אלשייך: כן.

רויטל סויד: אבל אתם ממליצים?

דוד אמסלם: מישהו מפקח על הפעולה הזאת של הפרקליטות, לדעת שהיא נתנה את כל החומר הרלוונטי?

<רוני אלשייך: מה תהליכי הפיקוח של פרקליטות על עצמה, אני לא זה שאמור לייצג אותם.

דוד אמסלם: זה לא הדיון שלנו, אבל סתם סקרן אותי.

<רוני אלשייך: זה כיוון פעולה.

<רוני אלשייך: הוא מאוד מאוד משמעותי.

<רוני אלשייך: הוא רב-שנתי.

<רוני אלשייך: לא הכל ייגמר ב-2017-2018.

<רוני אלשייך: יש לו תכנית מאוד מוגדרת.

<רוני אלשייך: חלקו מתוקצב ב-2017-2018.

<רוני אלשייך: 2017-2018 כבר מהפכני - שיטור חכם, הטכנולוגיה.

<רוני אלשייך: הרצף הטכנולוגי של משטרת ישראל זה שהסייר שנמצא בשטח לא יהיה שוטר נפרד, שמשטרת ישראל גם ב-02:30 בלילה תעמוד אחריו עם כל הידע שלה.

<רוני אלשייך: זו חתיכת עבודה.

<רוני אלשייך: זה כיוון פעולה.

<רוני אלשייך: משטרה מאורגנת זה לסדר את המטות של משטרת ישראל.

<רוני אלשייך: היו המון שינויים במשטרה.

<רוני אלשייך: מטבע הדברים זה טלאי על טלאי על טלאי על טלאי כמענה לכל מיני אתגרים.

<רוני אלשייך: לסדר את המטות, כדי להתייעל וכדי לאפשר את המקצועיות והמקצוענות של השטח.

<רוני אלשייך: האחרון שם זה משטרה ערכית, כל הסיפור של ההון האנושי, כל הסיפור של הנורמות של משטרת ישראל, של התאמה תעסוקתית שאדוני היה מעורב באירוע הזה.

<רוני אלשייך: כל מה שארוז בעניין הזה של ההון האנושי, ערכיה והנורמות של משטרת ישראל, הרבה מאוד משימות מופיעות שם.

<רוני אלשייך: זה לא הרבה כסף, אבל זה הרבה מאוד משימות.

<רוני אלשייך: זה חלק מתכנית עבודה בצורה משמעותית.

סאלח סעד: דיברתם על כוח אדם, על גיוס שוטרים, הכל בסדר, מצוין, רק אם אפשר לדעת נתונים לגבי גיוס של שוטרים דרוזים, כי לאחרונה הבנתי שיש האטה מסוימת.

סאלח סעד: המפכ"ל יודע שהשוטרים הדרוזים הם פייטרים במשטרה אחד אחד.

סאלח סעד: האם יש כזה דבר?

סאלח סעד: אני רוצה להודות לך על זה שמינית שני מת"חים דרוזים לאחרונה.

סאלח סעד: זה מצוין, אבל זה לא מספיק, כי אנחנו רוצים לראות - -

<רוני אלשייך: במשך כמה שנים הדרוזים נשארו במג"ב.

<רוני אלשייך: מטבע הדברים הם גם התפתחו על פי הסטטיסטיקה של מג"ב.

<רוני אלשייך: פתחנו את העניין הזה.

<רוני אלשייך: הדרוזים הם בכל משטרת ישראל.

<רוני אלשייך: זו הייתה החלטה של הדרוזים, לא שלנו.

<רוני אלשייך: אנחנו מקדמים עכשיו בתוך המשטרה הכחולה, כמו שאתה מכיר - -

סאלח סעד: יש שני מת"חים דרוזים.

<רוני אלשייך: מכובד.

<חיים שמולביץ: כשדנים בנושא של תקציב המשטרה והשב"ס, יש מקום לקחת בחשבון לעניין תקציב 2018 נושא תשלומי תוספת ביטחון תעסוקתי, אותה תוספת ששולמה החל מ-2006 למשרתי הקבע בצה"ל ולגמלאים ולא הוחלה על השוטרים, הסוהרים והגמלאים, וזאת לאור החלטה שניתנה על ידי בית הדין לעבודה לאחר מאבק משפטי של כ-7 שנים שיש מקום למתן התוספת וליישומה.

<חיים שמולביץ: יש ציפייה של כלל השוטרים, הסוהרים והגמלאים שהכנסת כרשות מחוקקת שמפקחת על פעולות הממשלה תשים קץ להלנת השכר המתמשכת הזאת של השוטרים, הסוהרים והגמלאים.

<חיים שמולביץ: יש מקום שתשלומי תוספת זו לזכאים השוטרים, הסוהרים והגמלאים יתוקצבו במסגרת התקציב של 2018.

דוד אמסלם: אני כבר ישבתי איתם, מכיר את הנושא לעומק.

דוד אמסלם: אני חושב שאתם צודקים.

דוד אמסלם: אני איתכם בעניין הזה ובמאבק הזה.

דוד אמסלם: כולם שווים.

דוד אמסלם: אם חיברו את צה"ל והמשטרה פחות או יותר לאותו מכנה משותף, לא צריך לעשות דיפרנציאציה בעניין.

דוד אמסלם: אני מגויס למשימה.

בצלאל סמוטריץ': זה לא נושא הדיון, הנושא פה הוא נושא תקציבי.

בצלאל סמוטריץ': כמובן הערכה גדולה מאוד למשטרה על פועלה.

בצלאל סמוטריץ': תמיד משטרה מתמודדת עם סיטואציות לא פשוטות.

בצלאל סמוטריץ': זה לא הגוף שמטפל במיינסטרים אלא בתופעות היותר מורכבות.

בצלאל סמוטריץ': אני בכל זאת רוצה להאיר - אני מודע לזה שאני מכיר צד אחד ורואה מהתקשורת - לגבי סוגיית האלימות המשטרתית.

בצלאל סמוטריץ': אני יודע שאתה כמפכ"ל שם כיעד גדול את העניין של חינוך השוטרים, אבל עדיין, נדמה לי - שוב, ממה שאני רואה בתקשורת, ויכול להיות שאני רואה דברים חד צדדיים, אולי זה מישהו שמוציא סרטונים ערוכים - שיש מעת לעת תופעות, תמונות, שלנו נראות כאזרחים לא טובות.

בצלאל סמוטריץ': אני מחזק את ידיך להמשיך בשינוי בתוך המשטרה לצד הנחישות של אכיפת חוק.

דוד אמסלם: תודה, אדוני המפכ"ל, אני רוצה להודות לכם על המצגת.

דוד אמסלם: באמת, ודים, הייתה מצגת יפה, מקצועית.

רויטל סויד: אנחנו שומעים דברים סותרים לגבי מה המשטרה עושה ומה המשטרה לא עושה.

רויטל סויד: האם יוכל המפכ"ל להגיד לנו על מה אתם ממליצים ועל מה אתם לא ממליצים.

רויטל סויד: האם אתם ממליצים על הגשת כתבי אישום, או אתם רק ממליצים על סיכום חומר חקירה ותשתית ראיתית?

רויטל סויד: אולי פעם אחת ולתמיד נוכל להבין.

דוד אמסלם: אדוני המפכ"ל, זה דיון אחר.

דוד אמסלם: אני מבקש ממך לא להתייחס לעניין.

רויטל סויד: אבל למה?

דוד אמסלם: החלטתי כך.

רויטל סויד: אבל הוא כבר נמצא פה, אנחנו כולנו כאן.

דוד אמסלם: אם הוא נמצא פה אני יכול גם לשאול הרבה שאלות.

רויטל סויד: לא, אבל זה דבר שאנחנו שומעים דברים סותרים.

רויטל סויד: אנחנו נשמח לשמוע מהמפכ"ל על מה בדיוק הם ממליצים, על מה הם לא ממליצים.

דוד אמסלם: רויטל, החלטתי לא.

דוד אמסלם: נקודה.

דוד אמסלם: אני רוצה להודות לכם.

דוד אמסלם: כשאני לפעמים רוצה לשנות דברים במשטרת ישראל, אז מציירים אותי באופן אישי בתקשורת נגד המשטרה.

דוד אמסלם: לא אתה, כל מיני אנשים.

דוד אמסלם: אני רוצה לומר לך, אדוני המפכ"ל, אני אוהב את משטרת ישראל.

דוד אמסלם: אני חושב שאין לנו חברה, לא יכולה להיות חברה בלי שהמשטרה תהיה משטרה חזקה, אחרת יהיה פה עולם של גיהינום.

דוד אמסלם: אין חברה בלי משטרה.

דוד אמסלם: אני מחזק את ידי השוטרים, אני חושב שהם עושים עבודת קודש, עבודה קשה, הרבה פעמים גם לא מוערכת מספיק.

דוד אמסלם: בצידה, כשאנחנו רוצים לתקן מערכות, תהיו פתוחים לשמוע גם את הביקורת ולתקן איפה שצריך.

דוד אמסלם: זה לא קודם כל "לא, אחרי זה נחשוב".

דוד אמסלם: אני באופן אישי, מה שמעניין אותי זה עם ישראל ומדינת ישראל, לחזק את משטרת ישראל לפי מה שאני מאמין שצריך להיות.

דוד אמסלם: אז שוב פעם, אני מודה לכם.

דוד אמסלם: תמסרו בשמי איפה שזה אפשרי את הערכתי הרבה לכל שוטרי משטרת ישראל, עד האחרון שבהם.

דוד אמסלם: תודה רבה.